Luomutilalla jorataan lounaan jälkeen ja todistetaan, että pääkaupunkiseudun ulkopuolellakin on kiinnostavaa kulttuuria - Maaseudun Tulevaisuus\nTuvan katossa roikkuu peilipallo, sillä ohjelmassa on heti ruokailun päätteeksi päivädisko.\n"Useamman vuoden ajan olemme joranneet lounaan jälkeen, niin iltapäivästä ei tule tukkoinen", tilan isäntä Aapo Korkeaoja sanoo.\nTanssiin yhtyy Korkeaojan lisäksi viitisentoista taiteilijaa, saman verran opiskelijoita sekä joukko lapsia. Keitä nyt sattuu soppakattilan ääreen kunakin päivänä kokoontumaan.\nAapo Korkeaojan luomutilan yhteyteen Kokemäen Korkeaojan kylään on nimittäin perustettu työtiloja taiteilijoille.\nKoko kesäkuun noin kolmenkymmenen hengen työryhmä on koonnut juhannuksena avattua Käsitekesä-taidenäyttelyä, joka levittäytyy tilan pihapiiriin ja pelloille.\nOn todella kiva, että maanviljelijänaapurikin käy täällä.\nVanhan päärakennuksen tupa on savupirtti 250 vuoden takaa, mutta ensimmäinen torppari muutti maille jo kolmisensataa vuotta sitten. Aapo Korkeaojan juuret ovat siis syvällä tässä maaperässä.\nKorkeaojakin pääsi tilan töiden makuun lapsuudessaan, mutta hän kouluttautui taiteilijaksi. Viisi vuotta sitten hän muutti perheensä kanssa takaisin Kokemäelle, tilaa he ovat pyörittäneet nyt kaksi vuotta.\nPelloilla kasvaa heinää, kauraa ja kuituhamppua, mutta vähintään yhtä tärkeä on pihapiiriin muodostunut kulttuuriprojekti. Navetan ylisille on valmistumassa joogastudio, navetan alakertaan puolestaan tulee työtiloja.\nVanha päärakennus on pyhitetty taiteilijoiden residenssiksi, sillä Korkeaoja rakensi itselleen uuden kotitalon. Taiteilijoita, tutkijoita ja muita kulttuurityöntekijöitä on tarkoitus majoittaa ympäri vuoden.\nHanna Välitalon Pakettitalo-teoksessa on rakennettu metsän siimekseen maja paalimuoveista, -verkoista sekä muista maatilan muoviroskista. Kaiken keskellä kasvaa alppiruusu muistuttamassa ilmastonmuutoksen vaikutuksista. Oviaukosta kurkistavat Välitalon mies Aapo Korkeaoja (vas.) ja tuottaja Lauri Kontula.\nNeljä vuotta sitten Käsitekesä järjestettiin ensimmäisen kerran. Kävijöitä oli noin 2 500, ja keskelle maaseutua pystytetty taidetapahtuma herätti laajasti kiinnostusta.\nNyt tapahtuma järjestetään toistamiseen, tosin tällä kertaa hieman vankemman taloudellisella pohjalla, sillä apurahoja on kertynyt muutamiakin.\n"Kun maataloustukihakemuksen jättää, sieltä tulee varmasti rahaa. Mutta kun taiteilija jättää apurahahakemuksen, sitä varten on tehtävä valtava työ ja otettava henkilökohtaisia riskejä, ja saattaa silti olla, että hakemus hylätään", Korkeaoja vertaa.\nNeljä vuotta Käsitekesien välillä tuntuu sopivalta ajalta, sillä Korkeaojalta meni kaksi vuotta ensimmäisestä suurponnistelusta toipumiseen.\nRahoituksesta huolimatta on tänäkin vuonna saatu urakoida, etenkin kun taidetöiden lisäksi on pitänyt huolehtia kuivina pölisevistä pelloista.\n"Lyhyillä yöunilla nämä syntyvät, tietenkin."\nPortugalilaisen Jorge Pereiran työssä kolme öljysäiliötä on maalattu muistuttamaan raketin osia. Aapo Korkeaoja auttaa siirtämään ne traktorilla metsän laitaan, jotta näyttäisi kuin puut olisivat alkaneet versota maahan syöksyneestä raketista.\nKoko kesän kestävän taidetapahtuman järjestäminen keskellä vehreintä maaseutua on Korkeaojalle aluepoliittinen puheenvuoro.\nKulttuuripiireissä saatetaan hänen mukaansa helposti päätyä ajatukseen, että Helsingin ulkopuolella ei ole juuri merkittävää kulttuuria.\n"Ennen kaikkea on kysymys sivistyksestä. Mikä on se kulttuuripääoma, jonka pystymme rakentamaan maaseutuympäristöön näillä resursseilla?"\nKyse on myös kulttuurin tavoitettavuudesta. Harvoin perinteisiä taidekäsityksiä rikkovaa käsitetaidetta on tarjolla pienen hiekkatien varrella kaukana kaupungin hälinästä.\n"On todella kiva, että maanviljelijänaapurikin käy täällä", Korkeaoja toteaa.\nViikkoa ennen avajaisia Mikko Ängeslevä savimajasta oli pystyssä vain luonnonkivisokkeli. Sen päälle ladotaan seinät pölkkysavitekniikalla ja majan keskelle rakennetaan tulisija. Pyöreän rakennelman kruunaa pärekatto.\nMitä sitten on tämä käsitetaide, jota on talkoovoimin pystytetty luomutilan pihapiiriin?\nNo esimerkiksi metsäpuutarha, jossa pellolle istutetaan puita, pensaita ja aluskasvustoa todellista metsää mukaillen. Sitten se saa kasvaa ikuisesti. Ensimmäinen tammi istutettiin näyttelyn avajaisissa, ja navetan ylisillä voi katsoa esityksiä siitä miltä metsässä näyttää sadan vuoden päästä.\nMetsäpuutarhaan kohoaa myös pölkkysavitekniikalla rakennettu maja sekä lavettien päälle rakennettuja pikkutaloja, joita voi traktorilla kiskoa paikasta toiseen.\n"Taloissa on olennaista urbaanista poistuminen, mutta halu olla sitoutumatta asuntolainaan, paikkaan ja aikaan. Nykyään halutaan jotain omaa, joka on kuitenkin riittävän mobiilia ollakseen vapaa", Korkeaoja selittää.\nNäyttely muokkautuu kesän aikana, osin luonnon ehdoilla. Nyt jännitetään, lähteekö kuituhamppu kasvamaan, jotta pellolle saataisiin yli kolmemetrinen hamppuviidakko, jonka keskellä yleisö voisi vaellella.\nKokemäellä on ollut niin kuiva alkukesä, että Korkeaoja joutui kylvämään kasvit toistamiseen, ja niitä kastellaan lammesta pumpattavalla vedellä.\n"Ensimmäistä kertaa sitten 1970-luvun täällä on sadetettu. On ollut katastrofaalinen vuosi. Mutta jos hamppu ei kasva, kertoohan se jotain sään ääriolosuhteista."\nKäsitekesä Kokemäen Korkeaojan kylässä 24.6.–25.8. Esteettiset ekosysteemi -seminaari 26.7.\nHenri Ijäs on koonnut männyn kaarnasta ja metalliverkosta onton piilokojun. Hänen tarkoituksensa on tarkkailla ympäröivää metsää puun kurkistusraoista viiden päivän ajan ja yrittää näin saada uudenlaista yhteyttä luontoon.\nAiheet Aapo Korkeaoja Käsitekesä käsitetaide taidenäyttely\nIhmiset & kulttuuri 20.01.2019 Tilaajille\nIhmiset & kulttuuri 26.11.2018 Tilaajille


Miten tulla toimeen oman päänsä kanssa? - KirkonkelloKirkonkello\nJulkaistu 15.04.20 | Kimmo Nieminen\nPoikkeukselliset tilanteet nostavat ihmisestä esiin monenlaista pinnan alla kytevää. Haastavina aikoina yhdestä tulee energisen toiminnallinen, ja toinen meinaa vaipua epätoivoon ja passiivisuuteen.\nTavallisen arkipäivän tottumukset ja kiireet luovat pintakerroksen, joka voi pysyä järjestyksessä pitkiäkin aikoja. Haastavammat teemat jäävät pinnan alle odottamaan käsittelyä. Sitten tapahtuu jotain, mikä rikkoo rutiinin. Äkkiä ympärillä onkin akuutin tilanteen lisäksi kaikki se aiemmin käsittelemättä jäänyt, joka puskee säröytyneen pinnan läpi huomiota vaatien.\nPäänsisäisen hyvinvoinnin pohja luodaan normaalioloissa. Jos jokapäiväinen elämäntapa on rakentanut hyvää henkistä perustaa, eivät ennakoimattomat käänteet muutu kokoaan suuremmiksi. Jos taas perusta on jäänyt hataraksi, voivat poikkeusolot temmata mukaan pyörteeseen, joka täyttää koko pään ja sumentaa näköalat kriisin ulkopuolelle.\nNyt on juuri tämä tilanne mikä on. Menneisyyden valintoihin on vaikea vaikuttaa, mutta nykypäivä tulvii mahdollisuuksia. Tämän päivän valinnoilla rakennetaan tuleva mielen tasapaino, joka vähitellen muuttuu hyvinvointia tukevaksi menneisyydeksi. Eteemme aukeaa kaksi kysymystä: millä saisin päätäni tänään paremmin järjestykseen, ja miten ryhdyn pitkäkestoisen hyvinvoinnin rakentamiseen?\nJokaisella on omanlaisensa temperamentti. Se tuo mielen tasapainon rakentamiseen omat vahvuutensa ja haasteensa. Yleensä ihmisen ominaisuudet kulkevat pareittain: hyvän ominaisuuden kääntöpuolena on huono taipumus, eikä toista voi irrottaa toisesta. Hyviä ominaisuuksia voi kehittää. Huonojen kanssa pitää koettaa päästä sopuun ja löytää niille mielekkäitä kanavointitapoja.\nKeho puhuu meille suoraan ja rehellisesti. Se kertoo hyvin- ja pahoinvoinnistamme, ja elämäntapamme jäljet näkyvät siinä kaunistelematta. On helppoa käyttää liikaa mielihyvää tuottavia ravintoaineita, kuten rasvaa, sokeria ja alkoholia. Liikkuminen puolestaan jää usein liian vähälle. Itsensä voi totuttaa liikunnallisuuteen tai liikkumattomuuteen. Kumpikin vaatii sinnikkyyttä ja toistoa.\nMielen ja kehon lisäksi iso osa ihmisen kokonaispunoksesta muodostuu elämäntilanteesta. On hyvä tarkastelle omassa elämänpiirissä vaikuttavaa kulttuuria, lähiyhteisöjä ja omaa ajankäyttöä. Mikä niissä on hyvinvointia tukevaa ja mikä rapauttavaa? Olenko löytänyt tapoja rakentaa yhteistä hyvää? Minkä sävyisissä keskusteluissa viivyn?\nMieli kaipaa tilaa ja sisäistä hiljaisuutta. Hidastamista. Ympärillämme on yleensä liikaa virikkeitä ja liikaa tapahtumia. Kriisin keskellä jäämme helposti kieppumaan sen ympärille. Mieli kuormittuu ja roskaantuu kaikesta turhasta sälästä, mitä se joutuu käsittelemään. Siksi kannattaa opetella toimintatapoja, jotka tekevät rauhoittumisen ja hiljentymisen mahdolliseksi.\nMetsässä kävely, taiteen tekeminen, musiikin kuuntelu ja pihan hoitaminen ovat askelia oikeaan suuntaan. Tavoitteena on vahvistaa mielen sanatonta puolta. Sanallistamisen, kertomisen ja pohdinnan puoli on yleensä paljon helpommin kunnossa, mutta luova ja intuitiivinen puoli saattaa jäädä huomiotta. Aikuista mieltä rasittaa leikkisyyden väheneminen ja luontosuhteen ohentuminen.\nKaikkea hyvinvointia kuvaava yleiskäsite on tasapaino. Sopiva määrä sopivan monenlaisia asioita sopivasti vaihdellen. Ihminen on monisyinen kokonaisuus, jossa mieli, keho ja elämäntilanne kietoutuvat toisiinsa. Ajatteluun on helpointa vaikuttaa kehollisella toiminnalla ja elämäntilanteen muutoksilla. Pitää vain muistaa, että kaikki kestävät muutokset ovat hitaita.\nMiten voisi alkaa rakentaa kaivattua yhteyttä kokonaisuuteen? Meditaatiosta, rukouksesta tai taiteesta voi löytää oman hiljentymisen tavan. Helpointa on ruveta nukkumaan enemmän. Uni hoitaa mieltä ja vahvistaa yhteyttä sen tiedostamattomaan puoleen. Aamulla voi vaikka kirjoittaa ylös näkemiään unia.\nMielenrauha ei ole suorituksen tai ongelmanratkaisun tulos. Se on hyvän elämäntavan sivutuote. Liikaa itseensä keskittyessä kuka tahansa alkaa voida pahoin; sellainen ei sovi ihmiselle. Tarvitaan yhteiseksi hyväksi toimimista, jonkin kauniin luomista ja itsekeskeisyydestä irrottautumista. Pohjimmiltaan kysymys on kiinnittymisestä pään ulkopuoliseen maailmaan.\nMieltä hoitaa sen oivaltaminen, että maailma ei pyörikään minun ympärilläni. Ehkä edes ihmiskunta ei ole pääroolissa maailmankaikkeuden näkökulmasta. Kuten sanotaan, tärkeää on vain purjehdus ja puutarhanhoito, eivätkä nekään ole kovin tärkeitä.


OOTD – Kotiäiti pukeutuu rennosti - Koivulan Emäntä\nKolmannen synnytyksen jälkeen olen ollut jatkuvassa vaatekriisissä. Eikä tälle kriisille näy loppua. Tunnen olevani iso. Vaatteet puristaa. Ne paljastaa joka ikisen läskimuhkurani. Eikä mikään vaate tunnu näyttävän päälläni hyvälle. Tai ainakin sille se tuntuu. Onneksi kotona ollessa ja lasten kanssa ulkoillessa voi pukeutua mukavasti. Vaatekaappini onkin alkanut täyttymään ihanista rennoista vaatteista.\nTämän päivän asu on ehdottomasti yksi minun suosikeistani. Se ei purista mistään. Peittää sopivasti ja se tuntuu hyvälle päällä. Näissä vaatteissa voisin kulkea oikeastaan missä vaan. Parasta tässä vaatetuksessa on, ettei se ole kokonaan musta, johon mieluiten kääriydyn.\nAurinkolasit: Ray Ban saatu lahjaksi\nTakki: Super dry Zalandolta\nHuivi: Papu saatu lahjaksi\nTunika: Makia facebook kirppikseltä\nLegginsit: Vimma Stockmannin vuoden 2017 Hulluilta Päiviltä\nKengät: VANS Zalandolta\nÄssän vaatteet esiteltiin huhtikuussa omassa postauksessaan. Tässä lisänä Caroline Bosmans lippalakki omasta nimikkoliikkeen alesta sekä nahkaiset converset facebook kirpputori löytö.\nSilmulla on päällään Prisman alennusmyynnistä löytynyt välikausihaalari, Ässän vanha Mini Rodinin panda pipo sekä ki-et-la aurinkolasit. Silmun kengät saatu kummitädiltä. Silmun haalari on muuten aivan ihana, mutta kaula-aukko jää erittäin avonaiseksi, joten vaatii kypärämyssyn. Haalari on myös erittäin suurta kokoa. Tämä on koko 74cm ja on vielä iso. Tavallisesti Silmu käyttää koon 80cm vaatteita.\nMillaiset ovat sinun suosikkivaatteet?


Kiropraktiikka on erikoisterveydenhoitoa , jossa painopiste on nivelten ja tukirangan, erityisesti selkärangan ja muiden tuki- ja liikuntaelinten ongelmien tutkimisessa ja hoidossa.\nKiropraktikkohoidolla korjataan, mahdollisuuksien mukaan, terveysongelmia aiheuttavat mekaaniset (eli toiminnalliset) häiriöt ja neurofysiologiset (hermostolliset) vaikutukset nivelistössä ja lihaksistossa. Hermosto ohjaa kaikkia elintoimintojamme. Siksi sen häiriötön toiminta on tärkeää. Hermostoon, veri- ja lymfasuonistoon kohdistuvia eriasteisia paine-, pinne- tai tulehdustiloja voidaan usein poistaa kiropraktisella hoitotavalla sekä siihen liittyvillä oheisohjeilla. Usein oireet helpottavat jo heti ensimmäisen hoidon jälkeen. Toisinaan hoitoja tarvitaan useita.\nTyypillisiä vaivoja, joita hoidetaan, ovat: selkä- ja iskiasvaivat, niska-hartiaseudun vaivat, päänsäryt, migreeni, huimaus, tinnitus, ranne-, kyynärpää-, olkapäävaivat, lonkka-,polvi-, nilkka- ja jalkaterävaivat, SI-nivelvaivat, lantion kiertymä.\nLisäksi autetaan erityisesti poistamaan kankeutta kehosta, lisäämällä nivelistön liikkuvuutta ja pehmytkudosten venyvyyttä. Ryhdin optimointi on keskeisessä roolissa hoidossa.\nHoitona kiropraktiikka on enimmäkseen manuaalista, eli käsin tapahtuvaa kiropraktista manipulaatiota, mobilisointia sekä lihaskäsittelyjä. Hoito ei satu. Se tehdään niin hellävaraisesti kuin mahdollista, tekniikan, ei voiman avulla. Lisäksi käytetään erilaisia lihasten käsittelytekniikoita, kuten triggeripainantaa, spindle-cell-tekniikkaa, PNF-tekniikkaa jne. Keskeistä on yksilölle sopivien kuntoutus- ja ergonomiaohjeiden antaminen potilaalle. Parhaan terveydentilan saavuttamiseksi, suositetaan aina Fressissä joko Fressi trainerin, fysioterapeutin, hierojan tai lääkärin konsultaatioon.\nKiropraktista hoitoa tarjoaa Fressit:\nValitse keskus Liikuntakeskus Fressi MyyrmäkiLiikuntakeskus Fressi TikkurilaLiikuntakeskus Fressi Iso OmenaLiikuntakeskus Fressi Oulu, HeikinkatuLiikuntakeskus Fressi LippumäkiLiikuntakeskus Fressi LeppävaaraLiikuntakeskus Fressi YlöjärviLiikuntakeskus Fressi MikkeliLiikuntakeskus Fressi KuopioLiikuntakeskus Fressi SeinäjokiLiikuntakeskus Fressi KamppiLiikuntakeskus Fressi LahtiLiikuntakeskus Fressi EspoonlahtiLiikuntakeskus Fressi Clubhouse VuosaariLiikuntakeskus Fressi SykeLiikuntakeskus Fressi Tampere


eBook+ / Toimitusehdot\nToimitusehdot, maksutavat ja tilaus\nNämä toimitusehdot koskevat eBook+-verkkokaupan kautta tilattujen sähköisten tuotteiden toimituksia. Käyttöoikeus ostamaasi teokseen astuu voimaan välittömästi maksusuorituksen jälkeen.\nMaksutavan valitset siinä vaiheessa, kun olet lisännyt ostoskoriin haluamasi tuotteet ja siirryt antamaan laskutustietojasi.\nTuotteet ja niiden toimituskulut maksetaan tilauksen yhteydessä. Yritykset voivat valita maksutavaksi tai korttilaskun ja perinteisen laskun.\nMilloin saan käyttöoikeuden tilaamiini sähköisiin tuotteisiin?\nTilaamasi sähköiset tuotteet ovat käytössänne Kirjahyllysi-sivulta maksun suorittamisen jälkeen. Laskulla maksettaessa käyttöoikeus astuu voimaan tilauksen yhteydessä.\nTilaaminen verkkokaupasta edellyttää rekisteröitymisen verkkokaupan käyttäjäksi. Rekisteröityneenä käyttäjänä sinun ei tarvitse jatkossa täyttää tietojasi, vaan järjestelmä muistaa ne. Kirjautuneena käyttäjänä näet sähköiset tuotteet Kirjahyllysi-sivulta. Antamasi sähköpostiosoite toimii käyttäjätunnuksena ja saamasi salasanan voit muuttaa haluamaksesi Omat tiedot -sivulla.\nSähköisen tuotteen tilaaminen\nOstamasi sähköiset tuotteet löydät Kirjahyllysi-sivulta. Kirjahyllysi-linkki löytyy kirjautumisen jälkeen sivun oikeasta yläreunasta. Tilaamasi sähköiset tuotteet ovat käytössäsi Kirjahyllysi-sivulta maksun suorittamisen jälkeen.\nYksityinen henkilö ei valitettavasti voi toistaiseksi maksaa sähköisiä tuotteita laskulla. Ongelmatilanteissa otathan yhteyttä asiakaspalveluumme.


Puusuutari: Vihtoen viha viilenee, saunoen sappi sammuu\nLähettänyt Puusuutari klo 22.10\nUnknown 22. kesäkuuta 2014 klo 17.58\nHieno sauna! Tutunoloista henkeä, mutta kauniimmin laitettuna kuin meillä. Palomuurikateus nyt ainakin iski.\nPuusuutari 22. kesäkuuta 2014 klo 19.29\nVähän saat kadehtia...! ;-)\nUnknown 22. kesäkuuta 2014 klo 23.16\nYlettömästi en aikonutkaan. ;)


Lähettänyt TanjaS klo 21.47\nLapinmatkasuunnitelmat kuulostavat kivoilta. Minäkin olen pitänyt riparia joskus tuolla Levin suunnalla (hui, onpas siitä aikaa: 18 v.!), ja siitä on oikein hauskat muistot. (Niinkuin sen puoleen kaikista ripareista, joita olen pitänyt :).) - Mukavaa valmistumisjuhlaa, ja rentoa leikkaukseenmenoa :). - Niin, ja hempeä kortti tämä, niinkuin tilanteeseen sopiikin. Tykkään tavastasi käyttää pitsejä.


Hieno suomalaisesitys Pyeongchangin suurpujottelussa | Uusi Suomi\nHieno suomalaisesitys Pyeongchangin suurpujottelussa\nSuomessa keskusteltiin ennen Pyeongchangin kisoja, pitäisikö suomalaisia alppihiihtäjiä valita olympialaisiin lainkaan. Andreas Romar tuli ensin valituksi Suomen ainoaksi alppiedustajaksi, mutta Samu Torsti sai myöhemmin olympialaisiin vielä lisäpaikan.\nSuurpujottelussa Torsti osoitti olevansa kisamatkansa arvoinen. Hän oli tuloksissa 17:s, mikä ylitti odotukset.\n- Erittäin hyvään paikkaan tuli kyllä kauden parhaat laskut. Kyllä rata oli ”full gas” eli kaasu pohjassa piti vetää kyllä alusta loppuun. Uusi rinne oli kaikille, niin kyllä siinä tulee yllätyksiä, Torsti totesi.\nVaikea rata tuotti Torstillekin paljon haastetta.\n- Jokainen kumpu oli tietyllä tavalla paha. Ei ihan tiennyt, että miten lähtee ja mihin lähtee. Kyllä siinä oli yllätyksiä koko ajan tulossa, hän sanoi.\nSeuraaville kausille Torsti saa Pyeongchangin onnistumisestaan paljon virtaa.\n- Erittäin paljon positiivista energiaa tästä tietysti tulee. Ehdottomasti annan itselleni hyvän arvosanan. Tää oli hyvä homma.\nRomar laski Pyeongchangissa kolme kisaa. Hän oli syöksylaskussa 35:s, super-g:ssä 31:s ja alppiyhdistetyssä 24:s. Romarin suoriutumista alppiyhdistetyssä voi pitää hyvänä tuloksena, mutta syöksyssä ja super-g:ssä hän oli hienoinen pettymys.\nSunnuntaina suomalaisista oli rinteessä myös freestyle-laskija Joona Kangas slopestylen karsinnassa. Sijoitus oli 26:s, eikä se riittänyt finaaliin.\n- Harmittaa, koska olisi ollut hyvät saumat finaaliin. Tiesin, että se reiliosio ei välttämättä onnistu, mutta pakko niitä riskejä on ottaa. Taso oli niin kova, että muuten ei olisi ollut edes mahdollisuuksia finaaliin. Se oli all-in, Kangas kommentoi.\nSuurpujottelussa kultaa voitti Itävallan Marcel Hirscher. Hänelle kulta oli Pyeongchangissa toinen alppiyhdistetyn kultamitalin jatkoksi.\nsamu Torsti, Andreas Romar


Luontotaulujen ja lampaantaljojen liitto | Somero\nLuontotaulujen ja lampaantaljojen liitto\n2.7.2021 | 3:00\nMarja-Leena Kajanderin ja Sari Witkan Arjen nautintoja -näyttelyssä on esillä Kajanderin öljyvärimaalauksia ja Witkan lampaantaljoja ja kotimaisesta villasta tehtyjä tuotteita. Witkan sylissä lepää peitto, jonka neliöt on virkattu lankakerien lopuista.\nKun kesäsomerolainen Marja-Leena Kajander sai lahjaksi keinutuolin, hän hankki siihen Ruokavassa somerolaiselta lampurilta ja käsityötaitajalta Sari Witkalta lampaantaljan. Oli tulla perheriita, kun vaimon tuolissa oli pehmeämpi ja paksumpi talja kuin aviomiehellä, Seppo Kajanderilla.\nKeinutuolin ja taljan takana seinällä on paikka, jossa Marja-Leena Kajander usein kokeilee valmistuvia maalauksiaan. Hän huomasi, että taulu ja taljainen keinutuoli sopivat lähes aina todella hyvin yhteen.\n– Niistä syntyy jännä liitto, tuumii Kajander.\nHän katseli kukkakaupassa käydessään tyhjää Valtaharjun liiketilaa Heikintien ja Joensuuntien kulmassa.\n– Se ikään kuin kutsui, että tule tänne. Yhtäkkiä tajusin, että se on minun ensimmäisen oman näyttelyni pitopaikka.\nYhteistyökumppaniksi hän pyysi Sari Witkaa, koska tiesi taljojen ja taulujen sopivan yhteen ja tunsi Sari Witkan käden taidot. Nyt he ovat laittaneet esille näyttelyn Arjen nautintoja, jossa yhdistyvät suomalainen luonto, maalaukset ja kotimainen käsityö.\n– Maalaukseni ovat usein tunnelmia, tiloja, joihin olen kulkeutunut. Toiset ovat muistumia oikeista tapahtumista ja toiset vain ovat löytäneet minut, kertoo Marja-Leena Kajander.\nEletty elämä näkyy töissä: maalaissydän, tekstiilitausta, luonto, selkeyden tavoittelu ja tietty yksinkertaisuus.\n– Maalausprosessi vie mennessään. Lopputulos voi olla ihan eri kuin mitä olin alkujaan ajatellut. Alitajunta tai mikä lie vie; eikä silloin kannata vikistä, naurahtaa Kajander.\nHän toivoo, että ihmisillä on aikaa pysähtyä ja nauttia maalausten tunnelmista ja antaa ajatusten viedä jonnekin hyvään ja mukavaan olotilaan.\n– Kaikki taide eri muodoissaan lisää meidän hyvinvointiamme. Koronan aikana moni on huomannut kaipaavansa elävää musiikkia, museoissa, taidenäyttelyissä käymistä, teatteria ja niin edelleen.\nKajander sanoo, että maalauksista voi nauttia myös kotona.\n– Kun hankkii itselleen taulun, josta pitää, saa siitä nautintoa joka päivä. Ja mikä yllättävintä, taulu voi puhutella eri päivinä ihan eri tavoilla. Toisina päivinä se tuo iloa, toisina päivinä se voi viedä ajatukset vaikka mihin.\nKun maatalousyrittäjä, lampaiden kasvattaja ja villasta sekä taljoista tuotteita tekevä Sari Witka oli ensimmäisellä kasvivärjäyskurssilla parikymmentä vuotta sitten, niin siellä kokeiltiin värjäystä monilla eri kasveilla, mutta vain pienillä lankaerillä.\n– Pitkään mietin, että mitä niistä voisi tehdä, sillä jokaista väriä oli vain pieni pätkä. Lopulta päädyin virkkaamaan isoäidinneliöitä, kertoo Urpolan tilan emäntä ja tilapuodin pitäjä.\nNäyttelyä varten Witka otti tinkin: hän päätti saada neliöt virkattua ja koottua viltiksi.\nIsoäidinneliöiden virkkaaminen osoittautui hyväksi tavaksi hyödyntää pieniä jämiä, joten myös muita vuosien varrella kertyneitä jämälankoja on päässyt mukaan.\n– Tästä työstä löytyvät siis kaikki ensimmäiset kasviväreillä värjäämäni villalangat. Lampaan perusväristä ruskeaa lukuun ottamatta kaikki ovat minun itse kasviväreillä värjäämää suomenlampaan villalankaa.\n– Projekti on ollut pitkä, mutta tässä se nyt on: lämmin ja uniikki isoäidinneliöpeitto, näyttää tekijä työtään.\nPerinne jatkuu, sillä Sari Witkan tytär Johanna Witka on ryhtynyt myös virkkaamaan isoäidinneliöitä. Hänen tarkoituksenaan on tehdä isoja 25×25 senttimetrin neliöitä ja koota niistä peitto. Langat hän ottaa äidin tilapuodista.\nNäyttelyssä on nähtävänä muun muassa Witkan valmistamia vällyjä, shaaleja ja villapaitoja. Esillä on myös Urpolan tilan villapolku. Se kertoo, miten monia vaiheita on edessä, kun edetään langaksi tai vaikka kengänpohjallisiksi saakka.\n– Hukkaan ei mene juuri mitään. Kaikki hyödynnetään ja on Suomesta. Hiilijalanjälki on pieni, kertoo Witka tilan periaatteen.\nKajander-Witka kaksikon lisäksi esillä on Kajanderin lapsenlasten Alvar ja Vilho Kajanderin puu-ukkoja, jotka on tehty ylijäämärimoista. Vitriinissä on Viherlaakson tasavallan väkeä, kuten presidentti Peter Hesukka (LiikeNyt), varapresidentti Cristina Kaju (Vihreät) ja pääministeri Kaarle Sakura (SDP).\n1.–18.7. Valtaharjun liiketalossa\nMarja-Leena Kajanderin öljyvärimaalauksia, Sari Witkan lampaantaljoja ja kotimaisesta villasta tehtyjä tuotteita sekä Alvar ja Vilho Kajanderin puu-ukkoja\n2.7. Miksi kannattaa hankkia taidetta? Marja-Leena Kajander\n7.7. Kitara soi, myös näyttelyssä – muun muassa uuden country-levyn Driving to Tuscaloosa maistiaisia, Antti Kajander\n9.7. Taide sisustuksessa: miten valita taidetta kotiin tai yrityksen tiloihin? Marja-Leena Kajander\n10.7. Huovutus – sormet villassa, Sari Witka\n13.7. Vällyt – sisustukseen ja lämmikkeeksi, Sari Witka


Oakley Gauge 6 Aurinkolasit : Gauge 6 Kiillotettu Kromi OO6038 57Mm : FI\nOakley Gauge 6 OO6038 Kiillotettu kromi 02 57mm\nOakley Gauge 6 OO6038-02\nVäri: Polished Chrome / Prizm Sapphire -linssit\nGauge 6 on uusi askel eteenpäin metalli-kehyksisten Oakley-aurinkolasien saralla. Gauge 6on valmistettu erittäin kevyestä ja käytössä mukavasta titaniumista. Mallin sangoista löytyy nerokkaat Mono Shock-saranat, joiden ansiosta sangat taipuvat tarvittaessa yli normaalin aukeamiskulman. Muodoltaan Gauge 6 on tyylikäs kulmikas pilotti, jonka suunnittelussa ovat yhdistyneet klassisuus ja nykyaika. Nenätyynyt ja Unobtainiumista valmistetut sankatupet pitävät huolen siitä, etteivät aurinkolasit lipsu. Oakleyn linssit suojaavat 100% UVA/UVB/UVC-säteiltä ja siniseltä valolta 400nm asti. Mallissa on peilipintaiset Prizm Sapphire -linssit, jotka parantavat näkymäsi kontrastia. Oakleyn aurinkolaseilla on kahden vuoden takuu.


IL seuraa livenä: Tappara hiljensi Raksilan! Ykkössentteri iski läpiajosta\nPystytkö kuulemaan äänettömän huudon? Jos pystyt, kuulut ihmisten vähemmistöön 12:45\nSuunnitteletko mökin kevätsiivousta? Vältä myyräkuume muutamalla helpolla niksillä 11:15\nTunnesyöminen on yksi yleisimmistä ylipainon syistä - tunnistatko, mihin tarpeeseen itse syöt? 08:25\nPystytkö kuulemaan äänettömän huudon? Jos pystyt, kuulut ihmisten vähemmistöön\nAllergiakausi on jo vauhdissa Etelä- ja Keski-Suomessa, ja on alkamassa myös Pohjois-Suomessa. Tämän vuoden siitepölykaudesta on ennustettu hankalaa. Allergialääkitys kannattaa aloittaa viimeistään nyt. Lue lisää...\nPujoallergisten kannattaa nauttia kamomillateetä varovaisesti. Lue lisää...\nLapsen allergiataipumus on periytyvä ominaisuus, mutta lapsen allergioiden ilmaantuvuuteen on silti mahdollista vaikuttaa, sanoo erikoislääkäri Ove Mickelsson. Lue lisää...\n58-vuotias kosmetologi ja ryhmäliikuntaohjaaja Katriina Koskiniemi-Väisänen kamppaili vuosia mystisen kutinan kanssa. Vasta viljatuotteista luopuminen paransi haavat. Lue lisää...\nMonet jouluiset tuoksut ja maut voivat aiheuttaa allergiselle ikäviä oireita. Hyasintti voi aivastuttaa, ja jouluinen mauste voi saada suun kutiamaan. Poimi asiantuntijoiden vinkit, miten allerginenkin voi nauttia joulusta. Lue lisää...\nAllergia-, iho- ja astmaliiton mukaan glögin mausteet ja väriaine voivat aiheuttaa vakavan allergisen reaktion. Lue lisää...\nMaapähkinäallergiasta kärsivät saattavat tulevaisuudessa saada laastareista uuden avun siedätyshoitoihin. Lue lisää...\nTuoksuherkkä ei totu tuoksuihin, vaikka haluaisikin. Lue lisää...\nOn mahdollista, että rokotteella voidaan helpottaa myös muun muassa kissan ja koiran aiheuttamaa allergista oireilua. Lue lisää...\nAstmaa sairastavat voivat todennäköisemmin välttyä vakavilta astmakohtauksilta, jos he lääkityksensä lisäksi käyttävät D- vitamiinilisiä. Lue lisää...\nKärsitkö siitepölyallergiasta? Nyt on aika aloittaa siedätyshoito\nSiedätyshoito on tehokasta ja turvallista allergisessa nuhassa ja allergisissa silmäoireissa, allergisessa astmassa ja pistiäisallergiassa, sanovat asiantuntijalääkäri Erkka Valovirta ja erikoissairaanhoitaja Erja Tommila. Lue lisää...\nMoni suomalainen kärsii eri syistä hengitysongelmista. Harva kuitenkaan tietää, että kyseisiin vaivoihin on kehitetty suomalainen hoitokeino, voice massage. Parhaimmassa tapauksessa hoidolla voi päästä eroon lääkkeistä. Lue lisää...\nTutkimus osoittaa: Suomessa on puoli miljoonaa tuoksuherkkää\nAllergia-, iho- ja astmaliitto on tehnyt ensimmäisen suomalaisille suunnatun tutkimuksen tuoksuherkkyydestä. Tutkimus osoitti, että tuoksuherkkien oireet ovat todellisia ja vaikuttavat merkittävästi elämänlaatuun. Lue lisää...\nValmistetta saaneista lapsista 70 prosenttia ei saanut maapähkinästä allergiareaktiota vielä neljänkään vuoden kuluttua siedätyshoidon loppumisesta. Lue lisää...\nTaipumusta ihottumiin on perimässä. Myös ihon rasvakoostumus vaikuttaa ihon läpäisevyyteen. Lue lisää...\nKaupallinen yhteistyö Terveystalo: Kärsit ehkä turhaan allergiaoireista - Näin selvität, sopiiko siedätyshoito sinulle\nAllergikko saa tyypillisesti lääkäriltä mukaansa reseptin lääkkeisiin, jotka lievittävät allergian oireita. Siedätyshoito voisi auttaa tehokkaammin. Lue lisää...\nAllergia- ja astmaliiton asiantuntijan Kaisa Toikon mukaan monet astmaatikot arastelevat liikkumista astmaoirein pelossa. Pelko on kuitenkin turhaa, jos astma on tasapainossa. Lue lisää...\nKutiaako iho uuden vaatteen alla? Tekstiileissä käytetään 3500 kemikaalia!\nVaatteissa käytetään kemikaaleja, jotka muuan muassa lisäävät niiden helppohoitoisuutta ja rypistymättömyyttä. Lue lisää...\nSuojaudu katupölyltä rohkeasti - käytä hengityssuojainta\nKatupöly tuntuu silmissä ja kurkussa, nenä vuotaa ja yskittää. Lue lisää...\nUusi mobiilisovellus avuksi allergiseen nuhan hoitoon\nAllergisen nuhan hoito voi olla usein huonolla tolalla. Puhelimeen ladattava uusi maksuton sovellus voi auttaa saamaan oireet paremmin hallintaan. Lue lisää...\nKevään katupöly voi aiheuttaa nuhaa ja allergiaoireiden pahentumista\nKevät tuo mukanaan katupölyn, joka voi aiheuttaa terveellekin ihmiselle ärsytysoireita, kuten flunssaa ja silmien kutinaa. Lue lisää...\nEtelä-Suomessa on jo parikymmentä vuotta havaittu sama ilmiö koivun kukinnalla: siitepölyä on ollut enemmän parillisina vuosina, Allergia- ja Astmaliitto kertoo. Lue lisää...\nProbiootit voivat helpottaa siitepölyallergiaa\nAllergiakausi on ovella. Tuoreen tutkimuksen mukaan siitepölyallergian oireita voi vähentää syömällä probiootteja. Lue lisää...\nKäsittämätön sairaus: "Vesiallergia tekee ihostani hiekkapaperia"\nVesiallergia on äärimmäisen harvinainen, BBC kertoo. Lue lisää...\n7 arkista asiaa, jotka voivat pahentaa allergiaa\nAllergiat ovat jo itsessään kiusa, mutta niitä voi tietämättään pahentaa omilla tavoilla ja valinnoilla. Lue lisää...\nKuusi tapaa pitää lemmikin allergeenit kurissa\nKarvaisen perheenjäsenen pito voi aiheuttaa ongelmia, jos joku läheisistä tai ystävistä saa siitä helposti allergian oireita. Lue lisää...\nRuotsalaistutkimus kumoaa aiemman väitteen, jonka mukaan lyhyellä imetysajalla olisi yhteyksiä lapsen keliakian puhkeamiseen. Lue lisää...\nVauvalle kannattaa syöttää pähkinöitä ja munia - ehkäisee allergioita\nKananmunan ja pähkinöiden syöttämistä ei kannata lykätä. Lue lisää...\nLapsen altistus antibiooteille yhteydessä allergioihin\nAntibioottien käyttäminen kahden ensimmäisen elinvuoden aikana on yhteydessä atooppisen ihottuman ja heinänuhan kohonneeseen riskiin. Lue lisää...\nSuomalaisilla näyttäisi olevan kolminkertaisesti enemmän laktoosi-intoleranssia tai maitoherkkyyttä kuin Euroopassa keskimäärin, selviää Nielsenin tekemästä kansainvälisestä kyselytutkimuksesta. Lue lisää...\nAnafylaksiaan eli äkilliseen yliherkkyysreaktioon kuolee yhä useampi aikuinen. Lue lisää...\nUseimmat allergiset sietävät lemmikkiä kuitenkin hyvin. Joillakin tapahtuu siedättymistä, jolloin oireet vähentyvät. Lue lisää...\nKoivuallergikkojen tilanne helpottaa - heinistä edelleen oireita\nHeinien kukinta jatkuu koko maassa Lappia lukuun ottamatta, kertoo Turun yliopiston aerobiologian yksikkö. Lue lisää...\nVaivaako sinua heinänuha tai muut kausiallergiat? Kokeile näitä ruokia oireiden helpottamiseksi. Lue lisää...\nSuomalaisista noin kaksi prosenttia on pistäisiallergisia, joille mehiläisen tai ampiaisen pisto voi olla hengenvaarallinen. Siksi on syytä varmistaa, että ensiapulääkkeen käyttöaika on voimassa. Lue lisää...\nKatso kännykästäsi, missä nyt aivastuttaa\nUuden palvelun avulla voit hetkessä katsoa älykännykästäsi, missä koivu kukkii juuri nyt eniten. Lue lisää...\nVältä näitä ruokia juuri nyt, jos kärsit siitepölystä - pahentavat oireitasi\nKoivun siitepölymäärät ilmassa vaihtelevat juuri nyt runsaista erittäin runsaisiin maan etelä- ja keskiosissa, Turun yliopiston siitepölytiedotus kertoo. Lue lisää...\nPahin siitepölykausi on juuri alkanut tai alkamassa, sanoo keuhkosairauksien ja allergologian erikoislääkäri. Lue lisää...\nLeppä kutittaa nyt nenää - näin erotat allergian nuhasta\nSiitepölyallergiset saavat oireita nyt lepästä, joka kukkii runsaasti Oulua myöten. Mutta miten erottaa siitepölyallergia tavallisesta flunssasta? Lue lisää...\nRuotsalaistutkijoiden testin mukaan kannettavien tietokoneiden pintamateriaaleista 39 prosenttia sisälsi nikkeliä. Lue lisää...\n5. Video: Lahdenväylällä ulosajo, liikenne seisoo - pitkät autojonot Helsinkiin menevillä kaistoilla\n26. Löytyykö sinunkin iholtasi? Tatuoinnit, joista haaveilimme ysärillä\n2. Töölössä tärähti - KuPS kukisti mahtavan HJK:n!\n9. Jokerien toimitusjohtaja kommentoi Hjallis Harkimon myyntipäätöstä\n10. KuPS:n egyptiläistähti näytti taitonsa - kipinät sinkoilevat Töölössä


Tiesitkö tämän Joululimpusta? - PullaPirtti\nTiesitkö tämän Joululimpusta?\n3.12.2018 / Joululimppu / Miia Karvonen\nPaikallisia makuja, paikallisia tekijöitä\nSuomen monipuolisen leipätarjonnan juuret ovat syvällä maamme asutushistoriassa ja jokaiselta alueelta löytyy oma perinteinen Joululimppu. Oulun seudulla Joululimppu on perinteisesti ollut makea vaalea leipä, joka on täydentänyt joulupöydän makean ja suolaisen ruoan yhdistelmän. Joululimppu voi olla niin tummaa kuin vaaleaa, mietoa tai makean mausteista. ”Oikean, aidon joululimpun” maku saattaa vaihtua jopa sadan kilometrin matkalla.\nPulla-Pirtin Joululimppuresepti periytyy jo 50-luvun loppupuolelta, kun leipomon perustaja Antero Räinä kehitteli oman Joululimppureseptinsä. Anteron reseptissä limpun makeus tuotettiin ruisleivän hapanjuuren eli ruisraskin avulla. Leipomoperinteiden kehittyessä ruisraski korvattiin saatavissa olevalla siirapilla. Siirappi tekee limpusta väriltään tummemman ja takaa Joululimpun pitkän säilyvyyden läpi joulunajan pyhien.\nPerinteisen Joululimpun leivonta aloitetaan oululaisessa perheyrityksessä jo lokakuussa. ”Innokkaimmat joulufanit ostavat Joululimppua useamman pussin kerralla heti kauden alussa” kertoo Pulla-Pirtin myymälöistä vastaava Tiina Räinä. Leipomon työntekijät ovatkin ylpeitä Pulla-Pirtin perinteisestä Joululimpusta, joka on kulkenut lähes samana läpi vuosikymmenten. Uusia ideoita kuitenkin tutkitaan jatkuvasti ja asiakkaita kuunnellaan herkällä korvalla.\n”Suussa sulavan hyvää” toteaa Pulla-Pirtin pitkäaikaisimpiin leipureihin lukeutuva Markku Isola.\n”Aina voi kehittyä ja kehittää uusia makuja joulukansalle. Katsotaan, mitä seuraavat vuosikymmenet tuovat tullessaan” toteaa Pulla-Pirtin pitkäaikaisimpiin leipureihin kuuluva Markku Isola.\nArtikkeli on PullaPirtin tuottamaa kaupallista sisältöä.\nTags: Joululimppu, PullaPirtti\nhttps://d3f5ute1xnzkw4.cloudfront.net/wp-content/uploads/sites/226/2018/11/30094014/Joululimppu_etusivu_Kaleva.jpg 390 570 Miia Karvonen Miia Karvonen2018-12-03 07:00:422018-12-03 08:31:53Tiesitkö tämän Joululimpusta?\n© Copyright - PullaPirtti - powered by Kaleva Campaigns WordPress Theme


Rahkamuija: Ihan pieni Leoko\nKohta blogin nimeksi sopisi kuvaavammin Kissamuija, mutta olen vähän innoissani nyt. Tiistain asuntomessureissulla kävin katsomassa yhtä pentuetta Jyväskylässä ja se oli menoa viimeistään siinä vaiheessa, kun punaturkkinen poikavauva nukahti syliini.\nPennut ovat abivariantteja eli abessinialaisia, joilla on pitkäkarvageeni. Abessinialaisia käytetään toisinaan pitkäkarvaisten somalikissojen kasvatuksessa ja näiden pentujen äiskä on somali ja isä komea abessinialainen.\nMamma ottaa vähän lepiä, kun on aika rankkaa olla viiden muksun yh.\nHullu kissanainen sekosi ihan täysin. Kuvassa myös meidän pentu tai sen täsmälleen saman näköinen kaksoisveli.\nReissun lopputulema on siis se, että meille tulee syyskuun alussa punainen poika. Mulla on enää vain yksi huolenaihe ja se on se, että miten pystyn odottamaan siihen asti? Poikaa on sanottu pentukodissa Zicoksi, mutta se nimi menee valitettavasti vaihtoon. Me ollaan kiisteltiin monta päivää siitä, että tuleeko pennusta Leoko vai Weider ja lopulta annoin raadin päättää asian. Pistin siis HH Gymin voimahuoneen liitutaululle neuvoa antavan kansanäänestyksen, joka päättyy tänään ja eilen illalla Leoko kuulemma johti ylivoimaisesti. Weider oli mun idea, mutta Leoko alkaa maistua suussa koko ajan paremmalta. Onneksi kukaan ei ole kuullut, kun ollaan Rahkaäijän kanssa koemielessä huhuiltu Leokoa syömään. Leokoo, Leokoo, kiss kiss, tule pian!\nJos olisin todella halunnut Weiderin voittavan, olisi äänestys varmaan pitänyt järjestää jollakin podaus-salilla.\nLeokosta tulikin mieleen, että sen lisäksi, että olen hössöttänyt kissajuttuja ja pyydystänyt uusia verhoja, olen myös käynyt treenaamassa. Perjantaina kyykkäsin taas kerran, mutta myös vähän vedin maasta. Uudessa ohjelmassa maastaveto on vasta kolmantena liikkeenä kyykyn ja vinopenkin jälkeen ja sen kyllä huomaa! Huh huh, kun rauta on raskasta, vaikka sitä ei olisi erityisen paljon. Se on tää kuumuus (joo, niin varmaan!), joka hyydyttää. Mutta pakko sanoa, että ihan kuin kyykky alkaisi kulkemaan. Parempi olisikin, kun sitä joutuu tekemään kolmesti viikossa!\nToi kaulasuoni on varsin naisellinen ja viettelevä.\nRahkaäijä mököttää. Varmaan siksi, että ensin Weider johti.\nTässä kesällä liikunnan saralla salibisnekset on kieltämättä vähän kärsinyt inflaatiota, koska kaikki kiinnostus ja aika on mennyt pyöräilyyn. Mutta tiedän, että siinä loka-marraskuun tienoilla sali taas maistuu paremmin kuin koskaan, kun maantiepyörä on nostettu orrelle odottamaan kevättä. Mutta mun mielestä on ihan tervettä tehdä sitä, mistä oikeasti pitää, eikä sitä mitä "pitäisi" tehdä. Eilen kytättiin sadetutkaa koko iltapäivä ja vihdoin puoli seitsemän aikaan päästiin lähtemään. Kangasalta lähdettiin ja sinne päädyttiin ja siinä välissä käytiin Pälkäneellä ja Valkeakoskella. Huikea lenkki!\nMuki huijaa. Oikeasti oli ainakin neljä pysähdystä!\nJos mulle tulee joskus identiteettikriisi, niin voin ryhtyä Raejuustomuijaksi ja muuttaa Raikkuun.\nLisää pyöräilyä ja turistikohteita on luvassa, kun meikä ja Jaanaba hypätään tiistaina satuloiden päälle ja lähdetään tsekkailemaan tätä maakuntaa vähän toiseen suuntaan. Yhteensä yli 160 kilometriä ja paljon auringonpaistetta, eli vettä kuluu! Mutta siitä tulee hauskaa!\nTiina 20. heinäkuuta 2014 klo 11.34\nVoi kisuja!!!!! Purrrrr <3 Sitte tulis kahden kissablogin taisto, kaks Kissistä; kun on jo Kissaämmä ;) http://kissaamma.blogspot.fi/\nRahkamuija 21. heinäkuuta 2014 klo 21.22\nPurr! Ai hitsi, mää voin sitten olla ehkä "Hullu kissatäti"! Postaisin joka päivä viis kertaa kymmeniä kissan kuvia. Kissa makaa. Kissa syö. Kissa hyppää. Kissa nukkuu. :D\nBobby Jean / Heidi 20. heinäkuuta 2014 klo 11.36\nSietämätöntä! Abessinialaiset on niin nättejä. Ja loistonimi! Tsempit odotukseen. :)\nRahkamuija 21. heinäkuuta 2014 klo 21.23\nAbessinialaiset on ehkä kauneimpia ikinä! Odotuksesta tulee pitkä, mutta palkitseva. :)\nsnna k 20. heinäkuuta 2014 klo 12.21\nMiumiumiu awws! 200 gramman Leoko <3<3 Iihs asdasd. Liian ihana pörrikkä!\nMut muut aiheet: mä taidan imeä tästä kyykyn sujumista itsellenikin vähän.\nRahkamuija 21. heinäkuuta 2014 klo 21.24\nTän Leokon kilohinta on paljon kovempi, kun niiden limppujen. :D\nIme ihmeessä! Mä oon alkanut funtsiin, että jos kyykkää vaan usein, niin joskus sen on pakko sujua. Ehkä.\nEikku 20. heinäkuuta 2014 klo 12.55\nLeoko on ihan paras nimi!! Oi kisumisut!! Mies tuossa vieressä totesi happamana, että "kissanpennut on JUST tollasia" (tolle yhdelle kuvalle, missä se roikkuu päiväpeitossa) ja mä siihen silmät sydämillä ja ääni siirappia tihkuen, että "NIII...."\nToi saliäänestys on mainio idea; hiukan kyllä hekottelin tolle lisäykselle "Annin" :D.\nZico-nimen vaihtoonmenosta tulee mieleen, kun haettiin yksi kissoistamme Hesyltä 13 vuotta sitten. Sen nimi oli Gonzales, mutta ei vaan oikein taipunut tällaisen korso/keravalaiskasvatin suuhun semmonen lipevä nimi, joten muutettiin se kotimatkalla Olliksi.\nRahkamuija 21. heinäkuuta 2014 klo 21.26\nKissanpentujen koko lumous perustuu siihen, että ne on "just sellasia"!\nRahkaäijä pisti sen lisäyksen, koska se pelkäsi, että joku luulee, että puhutaan hänen kissastaan. :D\nTommoset vierasperäset nimet ei tosiaan oikein istu. Meille molemmille tuli Zicosta mieleen eräs latinokaraoke, jossa oltiin Kalifornian reissulla, eikä se ole mairitteleva muisto kissan kannalta. :D Olli on aivan hyvä nimi!\nJenni 20. heinäkuuta 2014 klo 13.25\nApua apua! Pentukuume! Ei pysty enää kolmatta :D Nuorin täytti juuri vuoden. Oota vaan, aika menee nopeeta. Kohta sie jo raivostut, kun pentu repii sohvaa ja heti perään sulat, kun löydät sen nukkumasta lavuaarista :)\nRahkamuija 21. heinäkuuta 2014 klo 21.27\nOlispa ihanaa, jos joku keksisi kissan, joka on aina pentu. :D Mä tiedän, että hermo varmaan menee monesti, mutta tätä on niin kauan odotettu, että annan sille anteeks vaikka söis koko sohvan!\nSuvi 20. heinäkuuta 2014 klo 13.54\nNo voi luoja, mitä söpöliinejä! <3 Ja Leokolle peukku myös täältä, tosi osuva nimi!\nRahkamuija 21. heinäkuuta 2014 klo 21.28\nVajosin jonnekin kolmevuotiaan tasolle lässyttämään noille kaikille heti kun näin ne. :D Leoko muuttuu päivä päivältä paremmaksi nimeksi, kun siitä puhuu!\nA 20. heinäkuuta 2014 klo 15.42\nOranssit kissat (kissanpennut) on söpöimpiä, se olis varmaan ainut väri minkä kissanpennulla hyväksyisin. :D\nJa ettei menis vaan kissasöpöstelyksi niin jos itse lähtisin tuota 160 km pyörämatkaa polkemaan niin se vaatis ainakin kahdeksan pysähdyksen taktiikan. Toivottavasti olis hyvät kelit teillä, myötätuuli koko reitille.\nRahkamuija 21. heinäkuuta 2014 klo 21.31\nOlen ihan supertyytyväinen, kun saan tollasen punaisen eli oranssin pennun. Myös noi riistan väriset on kivoja, mutta oranssi on kaunein!\nMe ajetaan se kahden päivän aikana ja pysähdyksiä tulee varmasti vähintään kahdeksan, muuten ei jaksa. Mä tykkään stopata sillain parinkympin välein vähän nauttiin energiaa. Myötätuulta toivomme myös me!\nMarilii 20. heinäkuuta 2014 klo 22.14\nTui tui <3 IhanA pieni Leoko <3\nps. näin unta, että meille tuli toinen koira ja sen nimi oli Aulis. Miks mä en keksi yhtä khuuuleja nimiä kuin sä?! :'D\nRahkamuija 21. heinäkuuta 2014 klo 21.32\nHei nyt ei yhtään pilkata Aulis-nimeä! Kun mun veli syntyi, niin mä vaadin, että sille annetaan nimeksi Aulis, mutta vanhemmat ei yllättäen suostunut. Korvaukseksi siitä vanhempien toinen kissa sai sitten nimekseen Aulis muutamia vuosia sitten, eli sehän on siis äärimmäisen khuul lemmikin nimi. :D\nMari A 21. heinäkuuta 2014 klo 14.48\nTäältäkin ääni Leokolle! Weider on sellanen nimi, että saisi sit olla vieraille aina selittämässä: "...ja se on sit KAKSOISveellä." :) Tosin se taitaa olla aivan sama minkä pikkumisulle antaa nimeksi, kun se vääntyy matkan varrella ties miksi. Meidän kissalla on niinkin hupaisa nimi kuin Mirjami (tuli meille vasta 7-vuotiaana) ja nykyään se on yksinkertaisesti Miikumaakunaakutaaku (toiseksi nimeksi voi halutessaan lisätä Mammanmussukka) :D\nRahkamuija 21. heinäkuuta 2014 klo 21.33\nWeider muuttuisi varmaan ajan myötä ehkä Velluksi tai muuksi vähän suomalaisemmaksi. :D Leokostakin saattaa ehkä tulla Leka! Tosi hyvä lempparinimi teidän kissalla, helppo sanoa ja muistaa. ;)\nTiina 6. elokuuta 2014 klo 19.10\nMeillä Kinuskista tuli hyvin nopeasti Kinkku :)\nRahkamuija 8. elokuuta 2014 klo 9.54\nAika radikaalia, Kinuski kuulostaa tosi söpöltä ja herttaiselta ja Kinkku lihavalta katilta. :D


Liimojen valmistajan etiketöinti - vain yksi WordPress-sivusto\nNäille monille erilaisille sovelluksille on olemassa erilaisia tarraliimoja. Oikean liimavalinnan kannalta tärkeitä ovat tuotteet, jotka haluat merkitä, ja itse etiketit. Sovellus (kone, nopeudet) on tärkeä myös oikean valinnan kannalta. Hyvä etikettiliima ei saa tahrata, roiskua, kuivua telalle ja sen on valuttava hyvin, sen on oltava kohtuullista avoimen ajan kuluessa ja sen on pidettävä kosteutta siinä niin kauan kuin mahdollista, jotta se ei myöskään vaikuta etiketin kuituihin paljon. Hyvä valinta ei ole aina vaikea tehdä.\nKaseiiniin perustuvat liimat\nKaseiiniliimat perustuvat proteiineihin, nämä liimat ovat ainutlaatuisia johtuen niiden nopeasti kasvavasta kostuvuudesta, kun liima jäähtyy. Tätä prosessia käytetään innokkaasti olutteollisuudessa. Tämän käyttäytymisen takia olutteollisuus voi saada kapasiteettia yli 80 000 pulloa tunnissa. Kaseiiniliimat ovat perusta lasipullojen merkinnöille. Kaseiinit voivat olla jääveden kestäviä, enimmäkseen kaseiinit on helppo puhdistaa puhtaalla vedellä.\nSynteettiset etikettiliimat esim. Muoveille\nSynteettisiä liimoja käytetään usein liimaukseen vaikeille alustoille, kuten voimakkaasti päällystetyille lasipulloille tai muovipulloille. Synteettisillä liimoilla ei ole niin suurta kostuvuutta kuin kaseiiniliimoilla huoneen lämpötilassa, mutta lämpimillä tai kuumilla tuotteilla niiden tarttuvuus on vielä parempi kuin. Suurinta osaa synteettisistä liimoista käytetään PE / PP / PET-pulloissa.\nSynteettiset liimat muovisille alustoille\nToinen synteettisten liimojen ryhmä on erityisesti kehitetty tavallisille lasi- ja pahvisovelluksille. Liimalla on erittäin hyvät kuivumisominaisuudet, hyvä juoksevuus ja se on helposti puhdistettava.\nTärkkelysleimausliimoja käytetään yksinkertaisissa, kuivissa sovelluksissa lasille ja pahville. Erityisesti pahvikotelossa näillä liimoilla on täydelliset kuivumisominaisuudet.\nDekstriiniliimoilla on korkea tarttuvuus (alkusidos), mutta niiden loppusitoutuminen on yleensä vähemmän hyvää niiden hauraan liimakalvon takia. Dekstriiniliimoja käytetään enimmäkseen tölkkien etiketöintiin pakkaussubstraateille.\nKuumasulatetta käytetään moniin eri sovelluksiin etikettiteollisuudessa. Perseessä hyvin vaakasuorassa kuin pystysuorassa (läpiviennissä) koneessa käytetään kuumasulatetta etiketin poimimiseen ja liimaamiseen. Kuumasulatusten suuri etu tavanomaisten vesipohjaisten liimojen yläpuolella on niiden suuri monipuolisuus.\nPurkki (pullo tai ruukku) levitetään pystysuoraan poimimalla kuumia sulaa. Tölkki ottaa sitten tarran lehdestä (nouto). Nämä kuumavesisulatteet voidaan levittää sekä telajärjestelmillä että ruiskutussuuttimilla. Kuumasulatteella on oltava vahva alkutartunta, eikä se saa pyöriä.\nKun tölkki on melkein tehnyt koko käännöksen (360 astetta), liima levitetään (tela tai ruisku). Sitten etikettiä puristetaan liimalevylle. On erittäin tärkeää, että kuuma sula ei tahraa. Olosuhteista riippuen voit harkita eri kuumasulatteen käyttämistä liimakierrokselle ja sitten poimimista. Tämä riippuu vaatimuksistasi, olosuhteistasi ja toiveistasi.\nUseimmat vaakamerkintäkoneet ovat vanhoja ja alun perin kehitetty toimimaan dekstriiniliimojen kanssa. Monet koneet on rakennettu toimimaan kuumasulatteen kanssa noudettaviksi. Yleensä kone pystyi tuottamaan kaksi kertaa nopeammin, kun se käytti kuumasulatetta poimintaan. Tärkeä sulatteen ominaisuus on kehruumaton ..\nUseimmat vaakasuorien koneiden liimakierreliimat ovat polymeeridispersioliimoja. Melko yksinkertainen mutta vakaa järjestelmä. Liima levitetään enimmäkseen paineen alaisena pienen reikäisen putken läpi.


Marillion on brittiläinen Aylesburyssa, Buckinghamshiressa vuonna 1979 perustettu rock-yhtye. Marillion on julkaissut 15 studioalbumia ja sen ura jaetaan yleensä kahteen osaan: ensimmäiseen neljään albumiin, joilla mukana oli yhtyeen alkuperäinen laulaja ja keulahahmo Fish (Derek Dick), ja tämän lähdön (loppuvuodesta 1988) jälkeiseen aikaan, jolloin laulajana on toiminut Steve Hogarth. Yhtyeen tyyli on muuttunut alkuvuosien jälkeen, Fishin aikaista Marillionia pidettiin proge-yhtyeenä. Marillion on myynyt levyjään n. 15 miljoonaa kappaletta maailmanlaajuisesti.\nMarillion vuonna 2007. Vasemmalta oikealle: Steve Rothery, Steve Hogarth, Mark Kelly, Pete Trewavas ja Ian Mosley\nKotipaikka Buckinghamshire, Englanti\nSteve Rothery, kitara\nMark Kelly, kosketinsoittimet\nPete Trewavas, basso\nIan Mosley, rummut\nSteve Hogarth, laulu\n1.1 Fishin aikakausi\n1.2 Steve Hogarthin aikakausi\nMarillion perustettiin vuonna 1979. Alkuun yhtyeen nimi oli Silmarillion J. R. R. Tolkienin Silmarillion-teoksen mukaan, mutta nimi lyhennettiin nykyiseen muotoonsa tekijänoikeussyistä vuonna 1980. Yhtye julkaisi ensimmäisen singlensä, "Market Square Heroesin" vuonna 1982. Marillionin ensimmäinen albumi, Script for a Jester's Tear ilmestyi seuraavana vuonna. Toisella albumilla, Fugazilla (1984) oli edeltäjäänsä hieman elektronisempi soundi. Marraskuussa 1984 Marillionilta ilmestyi livelevy Real to Reel, jonka kappaleet oli äänitetty saman vuoden maaliskuun ja heinäkuun välisenä aikana.\nMarillionin kolmas studioalbumi, Misplaced Childhood (1985) oli yhtyeen siihenastisen uran kaupallisesti suurin menestys. Albumi nousi Isossa-Britanniassa listaykköseksi. Yhtyeen neljäs studioalbumi, Clutching at Straws julkaistiin vuonna 1987. Clutching at Strawsin julkaisun jälkeen Marillionin keulahahmo, laulaja Fish (oik. Derek William Dick) jätti yhtyeen. Hänet korvasi vuonna 1989 Steve Hogarth, joka oli aiemmin ollut mukana muun muassa The Europeans -yhtyeessä. Fishin aikaan Marillionin musiikki oli Genesiksen ja Pink Floydin tyylistä progressiivista rockia, mutta hänen lähdettyään yhtye alkoi soittaa paremmin indie rockiksi luokiteltavaa musiikkia.\nSteve Hogarthin aikakausiMuokkaa\nFishin lähdön jälkeen Marillionin levymyynti ei enää ole saavuttanut alkuaikojen lukemia. Näin ollen levyjätti EMI ei enää ollut kiinnostunut uusimaan yhtyeen sopimusta vuoden 1995 Afraid of Sunlightin jälkeen. Uusi sopimus syntyi selvästi pienemmän Castle Recordsin kanssa, jonka resurssit Marillionin levyjen tekoon ja markkinointiin olivat EMI:iin verrattuna paljon pienemmät. Kun Castlelta ei uuden sopimuksen ensimmäisen levyn, This Strange Enginen jälkeen irronnut varoja levyä seuranneen kiertueen ulottamiseen Yhdysvaltoihin asti, alkoi bändin tähän asti ainutlaatuinen yhteistyö faniensa kanssa - kuultuaan kiertueen peruuntumisesta Marillionin amerikkalaiset fanit keräsivät internetissä yhtyeelle 60 000 dollaria kiertueen järjestämiseen.\nMarillion Varsovassa 22. toukokuuta 2007.\nTästä kokemuksesta rohkaistuneena Marillion päätyi kolme vuotta myöhemmin toistaiseksi ainutkertaiseen kokeiluun sopimuksen Castle Recordsin kanssa ollessa katkolla; uuden levytyssopimuksen sijaan Marillion keräsi rahat seuraavan albumin tekoon tarjoamalla faneille mahdollisuutta tilata ja maksaa levy jo ennen äänitysten alkua, noin vuotta ennen odotettua julkaisuajankohtaa. Palkkioksi rahoitukseen osallistuneet fanit saivat halutessaan nimensä uuden albumin, Anoraknophobian kansilehteen. Kokeilu onnistui yli odotusten, ja koska yhtye solmi markkinointi- ja jakelusopimuksen EMI-levy-yhtiön kanssa, pääsi levy tehokkaasti myös levykauppoihin. Näin Marillion sai pitää levyn oikeudet itsellään ja myyntituotoista riitti myös seuraavan levyn rahoitukseen. Sen yhtye julkaisi oman yhtiönsä Racket Recordsin kautta. Racket Records onkin tämän jälkeen julkaissut kaikki Marillionin uudet levyt ja suoramyynti internetin kautta sekä bonus-tuotteisiin kytketyt ennakkotilaukset ovat olleet merkittäviä tekijöitä yhtyeen tulevaisuuden turvaamiseksi ja pienen innokkaan fanikannan pitämiseen bändistä kiinnostuneena.\nMarillionin menestystä ilman levy-yhtiöitä ja listasijoituksia pidettiin musiikkiteollisuudessa laajalti kertaluontoisena kuriositeettina jonka arveltiin perustuvan 1980-luvun suursuosion jäänteisiin. Kuitenkin vuonna 2004 ilmestyneeltä Marbles-albumilta julkaistut singlet "You're Gone" ja "Don't Hurt Yourself", jotka nousivat virallisten brittilistojen sijoille seitsemän ja kuusitoista, todistivat bändin fanikannan jopa selkeästi kasvaneen virallisten kanavien ja formaattiradioiden ulkopuolisen elon aikana.\nMarillion julkaisi neljännentoista studioalbuminsa Somewhere Else huhtikuussa 2007. Levyn ennakkoon tilanneet fanit saivat palkkioksi kolmen kappaleen live-DVD:n. Yhtyeen seuraava studioalbumi Happiness Is the Road julkaistiin 20. lokakuuta 2008 kahtena erillisenä CD:nä, joiden nimet ovat Essence ja The Hard Shoulder. . Akustisen kokoelma-albumin Less Is Moore jälkeen yhtye julkaisi syksyllä 2012 uutta materiaaliaan albumilla Sounds That Can't Be Made.\nScript for a Jester's Tear (1983) (UK platinalevy 300 000)\nFugazi (1984) (UK kultalevy 100000)\nMisplaced Childhood (1985) (UK platinalevy 300 000) (Saksa platinalevy 200 000+)\nClutching at Straws (1987) (UK kultalevy 100 000) (Saksa kultalevy 100 000+)\nKaikki albumit Script for a Jester's Tearista Afraid of Sunlightiin on uudelleenjulkaistu tupla-CD-levyinä lisämateriaalin kera.\nReal to Reel (1984) (UK kultalevy 100000)\nLive at Loreley(1987)\nThe Thieving Magpie (2 CDs, 1988)\nAnorak in the UK (2 CDs, 2002)\nPopular Music (2 CDs, 2005, same show in Wish You Were Here DVD)\nBrief Encounter (USA Mini LP, 1986)\nA Singles Collection (1992) (tunnetaan myös nimellä Six of One, Half Dozen of the Other)\nMarillion Music Collection (Italia, 1993)\nKayleigh (Alankomaat, 1996)\nEssential Collection (UK, 1996)\nThe Best of Marillion (Venäjä, 1996)\nReal to Reel ja Brief Encounter uudelleenjulkaistu tupla-CD-levynä (1997)\nKayleigh - The essential collection (UK, 1998)\nThe Singles '82-88' - 12 CD-singlen laatikko, joka sisältää kaikki brittisinglekappaleet. (2000)\nThe Singles '89-95' - 12 CD-singlen laatikko, joka sisältää kaikki brittisinglekappaleet. (2002)\nWarm Wet Circles (Alankomaat, 2003)\nClassics (Suomi, 2009)\nYhtye Discogs-sivustolla (englanniksi)\nWikimedia Commonsissa on kuvia tai muita tiedostoja aiheesta Marillion.\nNoudettu kohteesta ”https://fi.wikipedia.org/w/index.php?title=Marillion&oldid=17431215”\nViimeksi muokattu 12. heinäkuuta 2018 kello 04.31


Sisäisiä sijaisia Caritakselle - Diakonissalaitos\nNyt sinulla on vapaus muotoilla oman näköistäsi työelämää vakituisen työsuhteen eduilla 💎\nToimitko mieluiten kehitysvammaisten asiakkaiden parissa? Vai kenties hoidollisemmassa työssä ikääntyneiden tai vammautuneiden parissa - vai kiinnostaako molemmat?\nTervetuloa sisäisten sijaisten tiimiin Caritakselle! Tehtävässäsi työskentelet monipuolisesti eri asiakasryhmien parissa tai keskityt sinulle sopivimpiin. Toimit useammassa yksikössä tai keskityt muutamaan tiettyyn omien mielenkiinnon kohteidesi sekä valmiuksiesi mukaisesti!\nTartu tuumasta toimeen ja jätä hakemuksesi pian! Työ alkaa sopimuksen mukaan ja voi olla kokoaikainen tai osa-aikainen oman elämäntilanteesi mukaan.\nPalkkauksemme pohjautuu yksityisen sosiaalipalvelualan TESsiin ja sisäisen sijaisen tehtävässä palkkaluokka on G20 (2062,68€ - 2319,39€), jonka lisäksi maksamme 300 e/kk vaihtelevan yksikön lisää.\narkisin puh. 050 406 5041\nTutustu meihin lisää täällä\nYhteyshenkilö Elina Ahvenlampi Palveluyksikön johtaja – Caritas Palvelut


Ilkka Pikkarainen ja HIFK juhlivat lauantaina - Urheilu - Ilta-Sanomat\nIlkka Pikkarainen ja HIFK juhlivat lauantaina\nJulkaistu: 24.11.2007 12:16\nNilkkavammasta toipuneen Ilkka Pikkaraisen paluu HIFK:n kokoonpanoon on ollut tehokas: hyökkääjä on tehnyt yhdeksässä ottelussa tehot 4+2.\n- Täytyy olla tyytyväinen, sillä on ollut hienoa päästä taas pelaamaan. Alkukauden istuminen katsomossa oli tosi v-mäistä, kun joukkueen pelikään ei kulkenut.Pikkarainen loukkaantui heti kauden ensimmäisessä ottelussa. Sen jälkeen hän oli sivussa kuudestatoista pelistä, joiden aikana HIFK:n ympärillä kohisi melkoisesti. - Olen yrittänyt miettiä vain jääkiekkoon liittyviä asioita, Pikkarainen paaluttaa.- Kolmen pisteen voittoja olisi saanut tulla tällä kaudella enemmän. Emme ole pystyneet kääntämään voitoiksi tiukkoja pelejä, kuten esimerkiksi viime matsia. Kärpät voitti HIFK:n torstaina rangaistuslaukauskisan jälkeen 3-2. Lauantaina joukkueet kohtaavat uudelleen Helsingissä, kun HIFK pelaa 110-vuotisjuhlaottelunsa.- Tosi hieno päivä tulossa, toivottavasti on tupa täynnä ja hyvä tunnelma. Samaa joukkuetta vastaan on taas kiva pelata, se on vähän kuin playoffeissa. Torstain ottelu oli aika fyysinen, joten nyt tietää ketä taklata, Pikkarainen naurahtaa. - Ylivoimalla olemme olleet tehottomia. Siihen pitää saada parannusta.


Kymsote tiedotti yhdestä uudesta koronatartunnasta – Suomessa tartuntoja on 6 885 - Kouvolan Sanomat\nKymsote tiedotti yhdestä uudesta koro...\nJulkaistu 1.6.2020 15:59 Muokattu 1.6.2020 16:38\nKymsoten alueella on todettu yhteensä 42 koronavirustartuntaa. Viimeisin varmistunut tartunta on todettu sunnuntaina, Kymsote tiedotti maanantaina. Sairaalahoidossa ei ole koronaviruspotilaita.\nMaaliskuun alusta lähtien Kymsotessa on tutkittu yhteensä 2 926 näytettä. Viimeisen viikon aikana näytteitä on tutkittu 265.\nTerveyden ja hyvinvoinnin laitoksen THL:n mukaan Kymenlaaksossa on 43 tartuntaa, joista 23 Kouvolassa ja 12 Kotkassa. THL tilastoi myös sellaiset potilaat, jotka ovat kirjoilla Kymenlaaksossa, mutta joiden tartunta on todettu muualla.\nSuomessa on todettu yhteensä 6 885 vahvistettua koronavirustartuntaa, kertoo THL. Eilen tartuntoja oli tiedossa 6 859, eli niiden määrä on kasvanut 26:lla.\nTHL:n mukaan koronaviruksen aiheuttamaan tautiin on Suomessa kuollut nyt 318 henkilöä. Maanantaina THL kertoi yhdestä uudesta koronaviruskuolemasta. THL:n ilmoittama kuolemantapausten kokonaismäärä 318 on kuitenkin eilistä pienempi, koska Oulun yliopistollinen sairaala oli kirjannut kolme kuolemantapausta liikaa. Eilen kerrottiin 320 kuolemantapauksesta.\nTHL:n mukaan sairaalahoidossa olevien koronapotilaiden määrä on pysynyt ennallaan, 68:ssa. Tehohoidossa on nyt kaikkiaan yhdeksän potilasta, yksi vähemmän kuin sunnuntaina.\nParantuneita arvioidaan olevan noin 5 500. THL:n arvio perustuu raportoituihin tapauksiin, joiden toteamisesta on vähintään kolme viikkoa eikä tiedossa ole muuta taudinkulkuun liittyvää seurantatietoa.\nUutista päivitetty kello 16.37. Lisätty tieto Oysin kirjausvirheestä.


Tänä aamuna ensimmäinen sukka oli valmis. Vaikka kuinka mittaan en vaan voi tajuta että pojillani on jo kauhean isot jalat. Pienemmälläkin. Hänen jalkaansa en olekaan nyt nähnyt pian vuorokauteen, joten en ole voinut mittaillakaan. En siis tiedä vielä kumman jalkaa tämä paremmin sopii.\nSuurin riemu tässä sukka-asiassa on se, että opin tekemään kärjen kavennuksen paljon entistä kauniimmin. Aivan eri tavalla kuin ennen. En käsitä miksi en ole aina tehnyt näin, kun tämä tuntuu niin paljon helpommaltakin.\nOlen kiitollinen tästä vuorokaudesta ilman pikkuveljeä.\nMonestakin syystä: hän on ollut hiukan allapäin kun ei ole tullut ennen tätä yökyläkutsuja.\nSitten se, että pojat ovat keskenään tapelleet täällä kotona viime aikoina aivan valtavasti. Nyt saimme siitä hiukan lomaa. Sitten se ehkä tärkein asia: olen voinut rauhassa olla esikoisen kanssa ja taas todeta välillä unohtumaan tuppaavan asian. Tuo on fiksu ja rakastettava poika, aivan suloinen ja ihana ja kiva. Välillä tuo kaikki jää muiden asioiden alle ja sekaan, kuten kuulen muissakin useamman lapsen perheissä käyvän säännöllisesti.\nNyt laitamme kanalle marinaadin nahan alle, laitamme pyörän auton perään ja ajamme metsään. Poika fillaroi siellä ja isä ja äiti...kävelevät kiivaasti perässä. Sitten haemme pikkuveljen, paistamme sen kanan, juomme punkkua ja kuka mitäkin, kudon sen toisenkin sukan...\nhei vaan taalta singaporesta! olemme joskus olleet yhteydessa suomi-koulu juttujen kautta expat listalta. minulla on kaksi tyttoa (8 ja kohta 5) ainaista nahistelua!\nymmarran yskan. 8 vee menee kesalla suomessa leirille ja uskon leirin tekevan hyvaa kaikille!\n8. kesäkuuta 2008 klo 13.46\nAlkoi ihan hitsisti tekemään punkkua mieli, olen ollut punkutta koko Suomessa oloajan. Eli tasan viikon, voi kauheaa.\nNoi sukan kärjet on vähän problemaattisia mullakin, teen vähän mitä milloinkin, mutta ihan ykköstyyliä en ole vielä löytänyt. Yritän katsoa miten teit.\n8. kesäkuuta 2008 klo 15.17\nTein suosittelemaasi salaattia, ihanaa oli. Söin liikaa, mutta pääruokana, muuta en laittanut. Se on niin ruokaisa ja raikas salaatti, että sopii myös kesän juhliin tarjottavaksi..\n8. kesäkuuta 2008 klo 15.25\nAurinko: terve vaan Singaporeen! Vanhoja "tuttuja"!\nTulen vastavierailulle blogiisi.\nLiivia: Viikkohan on jo 7 päivää.\nSiihen on tultu että se on aika paljon.\nSukan kärkeä varten katso vaikka tätä\nSelkeä ohje, minullekin.\nEi mennyt hermo.\nSooloilija: nonniin, hyvä juttu että maistui!\n8. kesäkuuta 2008 klo 18.32\nTuo sukan teko olikin sellainen juttu mitä opettelin pitkään ja hartaasti. Nyt alkaa jo ihan sujua. Netistä tosiaan löytyy hyviä ohjeita, riittävän yksityiskohtaisia ja kuvien kera.\nHyvältä näyttää tuo sun tekemä sukka! Pitäis varmaan itsekin aloittaa, kyllä se talvikin taas tulee :)\n8. kesäkuuta 2008 klo 20.55\nsielta siis loytyy. ihan vahan aikaa sitten aloitin blogin ja aika vaatimatonta touhua. lahinna haluan nayttaa ystaville ja perheelle milta taalla nayttaa.\n9. kesäkuuta 2008 klo 2.07\nMeillä syötiin eilen salaattiasi (valkosipulipainotuksella) ja syödään tänäänkin, sillä tein oikein jumbosatsin.\n9. kesäkuuta 2008 klo 8.38\nPaperisydän: aloita ihmeessä jos yhtään tykkäät kutomisesta. Ei siihen talvea kannata odottaa.\nAurinko: osoite pantu talteen...\nLiivia: valkosipulipainotus on oikein hyvä. Mulla tuli kiire tehdä aikalailla ruohosipuli/basilikapainotuksella, sillä täällä satoi monta päivää niin solkenaan että terassilla kasvaneet yrtit olivat jo vaarassa mädäntyä. Niinpä söimme loppuviikosta ne melkein kaikki pois - ja eilen tuli sitten aurinko takaisin.\n9. kesäkuuta 2008 klo 8.47\nja meillä salaattisi saa ensi-iltansa tänään :)\n9. kesäkuuta 2008 klo 9.48\nOlen aina kaventanut sukan ja tumpun noin, tai ehkä vielä jonkun oman variaationi. Mumma oli tarkka käsitöissä ja neuvoi sen kahta reunaa kavennettavan systeemin. Olin kuitenkin niin pieni, että en sitä muista.\n9. kesäkuuta 2008 klo 10.29


Keskustelu - **--Tammenterhot perjantaihin--** | Sana vapaa | Meidän Perhe\nnyt se on sitten kesäloma virallisesti alkanut. ei mitään asiaa töihn seuraavaan neljään viikkoon:):):) voinnista en sano sen kummempaa, muuten käy kalpaten... menneistä viisastuneena;)\ntosi hiljaselta tosiaan näyttää täällä. ilmoittelempa minäkin olevani pimennossa ainakin ensi viikon, huomenna alkaa etelä-suomen kierros.\ntää ilta on mennyt rattoisasti lueskellen;) http://www.vauva-lehti.fi/keskustele/tm.asp?m=429431&p=&mpage=1&tmode=1&...\nnoi on niin hauskoja:)\nkataya: meillä lähisuku jo tietää uutiset. mut tällä kesäkierroksella on tarkoitus tavata sukulaisia ja kertoilla uutiset;)\nhiljamaari: meillä ei mitään kummempaa innostusta oo enää. viime marraskuussa muutettiin ja sitä ennen aika tiukka kuukausi remppaamista töiden ohella. onneksi on limenvihreä valittu väriksi tuohon tulevaan lastenhuoneeseen, niin ei tartte sielläkään mitään tehdä. paitti ettiä uusi paikka tietokoneelle, mies haluis olkkariin, mut katotaan nyt...\nsapa: hienoa! juu ois kyllä ihan mukava tutustua kasvotustenkin, ois tuttuja joilla pikkunen tulossa samaan aikaan jne, vaikka teillä tuota harjoittelua jo takana, meille ekaa pukkaa... ja kun ei meillä oikein kyllä kummallakaan oo ees silleen ketään tuttuja täällä nokialla, kaikki melkein tampereella. olis ihan kiva jos vaikka sattuis asuun sen verran samalla suunnalla et vois sit joskus käydä vaikka käppäilemässä porukalla... tai joitain, mutta pidetään mielessä.\nmutta nytpä ei muuta kuin hyvää viikkoa kaikille. koitan käydä lueskelemassa, mutt kirjoittelu voipi jäädä. mutta palaan kyllä asiaan sitten. ja seuraava neuvolakin on sitten tuon reissun jälkeisenä maanantaina, eli reilun viikon kuluttua.\ntikru ja simppis rv14+2\nTähän perjantaihin kuuluu aina mulla muutakin mukavaa ( siis tuon viikonlopun alkamisen lisäksi), mulla nimittäin vaihtuu aina silloin rv:t ;)\nHoney05; Tuo on todella ärsyttävää, kun jotkut (yleensä nuoret) eivät ajattele noissa leikkipuistoissa iltaa/viikonloppua viettäessään, että seuraavana aamuna/päivänä sinne tod.näk. tulee lapsia, myös pieniä, jotka laittavat KAIKEN löytämänsä suuhun. Mulla keittää aina oikein kunnolla, kun näen jotain leikkipuistoon kuulumatonta niissä. Nykyään ollaankin aika paljon vain tässä omalla pihalla, kun nyt meillä on leikkimökki, kiikku, hiekkalaatikko sekä muutama iso puu missä on hyvä kiipeillä...\nHiljamaari; mun ystävällä oli raskauden alussa kohtu tuntui vain toisella puolella. Ihan hyvin raskaus on mennyt, nyt menossa rv 32. Mutta jos oikein huolestuttaa, niin kysy enemmän neuvolasta!\nMurjaani; tuo on NIIIIIN tuttua! Ja yleensähän lapset kiukuttelevat juuri silloin eniten kun itsekin on väsynyt. Mutta nyt vain huilailet, kyllä seuraava päivä on varmasti parempi. Noita huonoja päiviä tulee aina väistämättä eteen! Tsemppiä!\nGalluppi; Mulla alkoi myös tänään vähän pesänrakennusvietti nostaa päätään. Pitkään en ole oikein edes uskaltanut ajatella, että meille voisi olla tulossa vauva, mutta eilen kun kävin neuvolassa kuunteluttamassa ne sydänäänet, niin toivo tämän raskauden onnistumisesta on noussut kunnolla. Täytyy kai punastellen myös tunnustaa, että kävin äsken ikean sivuilta jo katselemassa hoitopöytiä... Ja samalla vähän jo suunnittelin mielessäni vauvan tulevaa hoitonurkkausta. Ehkäpä sitten osan veronpalautuksista käytän hoitonurkkaukseen...\nmaria80 + Patu-Alli rv 11+0\nOltiin juhannusta viettämässä pohjoisessa ja nyt on kotiuduttu takaisin reissulta. Olipa ihanan rento loman aloitus.\nNiin hirveästi oli juttua tullut etten ole ehtinyt kaikkea lukemaan. Taidan aloittaa ihan vain omalla navalla kunnes pääsen taas kiinni teidän turinoihin :)\nMaha alkaa kyllä jo näkyä, varsinkin iltaisin on aika huvittavan iso pallo mahan paikalla. Ihmettelen vain että mulla kohtu tuntuu selvästi vain vasemmalla puolella mahaa, sellaisena aika kovana. Oikea puoli on ihan pehmoinen. Onko tällainen toispuoleisuus ihan normaalia :?)\nMaanantaina on sitten np-ultra! Osallistun samalla johonkin tutkimukseen jossa pyritään kehittämään menetelmiä ennenaikaisen synnytyksen ennustamiseksi. Ottavat emättimestä topsilla vain näytteen bakteerikannasta.\nGALLUPPIA: Onko muilla pesänrakennus käynnistynyt?? Mulla tuli mieletön into alkaa laittamaan kotia. Saatiin vähän riitaakin aikaiseksi siitä tarviiko/voiko seiniä alkaa maalailemaan :) Vesiohenteisella voisi kuulemma maalata, joten eiköhän täällä aleta sutimaan tässä lähipäivinä. Haluan nimittäin maalarinvalkoista seiniin tämän tunkkaisen vaalean sävyn sijaan... Kaikki ihanat kirkkaat väritkin toimisivat paremmin maalarinvalkoista vasten. Sanokaa nyt joku että on tuo tosi olennaista saada hoidettua ennen vauvan tuloa :))\nAiniin, edelliseen vielä yksi kysymys: Onko kukaan verhoillut itse vanhoja huonekaluja?? Mulla olisi yksi purunkoinen vanha tuoli johon haluaisin uuden päälisen.. uskaltaisikohan aloittaa tuollaisen urakan..\nNo vapautanpa tilaa muillekin kirjoitella. Ihanaa taas lueskella teidän kuulumisia. Hauskaa perjantaita joka suunnalle!\n[color=red] Ei vielä ole iskenyt pesänrakennusvimma. Esikoisen aikana se iski vasta aika loppupuolella. Nyt meillä on edessä muutto kaksiosta kolmioon ennen pikkukakkosen syntymää, joten en viitsi tätä nykyistä kämppää laitella. Meinataan muuttaa vasta ehkä joulukuussa, joten saas nähdä jaksaako sitä muuton lisäksi erikoisemmin laitella uutta kotia hienoksi..\nHirveästi on kyllä ruvennut tekemään mieli uusia huonekaluja, varsinkin keittiöön uusi pöytä olis ihana!\nNiin tuttua tekstiä =)\nMeillä sama juttu, en kehtaa yksin enää mennä lasten kanssa kauppaan kun semmoinen show joka kerta. Saa olla huutamassa perään kun äijä lähtee omille teilleen (3v) ja pari kertaa on tehty " hälytys" supermarketeissa kun lapsi on kadonnut. Levottomat jalat... Arvaa hävettääkö?\nKyllä ne siitä kasvaa ja alkaa paremmin sujumaan. Ennekuin edes arvaa. Meillä nyt 14, 12 ja 9 vuotiat ovat nykyään NIIN kiltisti kaupoissa, en olisi vaan ikinä uskonyt 6-7 vuotta sitten =)\nYks kaks sitä vaan huomaa, jaahas, nyt se jo sujuu. Se päivä tulee vaan mielestäni ihan liian nopeaa ; )\nja nenn, oot siinä ihan oikeessa et tosi kypsymätöntähän toi mun ukon touhu on, mut oon siitä ite ollu tietonen jo tosi kauan aikaa, oikeestaan sen jälkeen kun eka muksu syntyi niin puoli vuotta siitä meillä oli eka kunnon riita koskien justiisa näitä omia menemisiä ja harrastuksia. ongelman ydin tällä hetkellä on se, että mun mies ei ite ois ees hirveästi halunnu kolmatta vauvaa mut se oli meillä sellainen kompromissi kun mä oisin halunnu vielä enemmän muksuja ja kolmesta oltiin puhuttu ihan ennen ekankaan syntymää. sit meillä ilmeni 25%riski periytyvään sairauteen (joka siis pikku-ukollamme on) ja mies halusi lopettaa muksujen teon kokonaan...\ntuli muuten tänään sit vuodatettua verta itteltäni ja kunnolla, nimittäin ensin höyläsin itteeni pikkurilliin (ja kunnolla) kuorimaveitsellä ja just äsken astuin sit lasinsiruun silleen et verta tuli oikein juoksemalla... no huomenna on siivottava joka tapaukses kun lattia näytti oikeesti siltä kun ois sikaa teurastettu...:O)\nmutta nyt täytyy lähtee hampipesulle ja unille, huomenna on vielä hirveesti hommaa ennenkuin vieraat tulee...\n[color=darkviolet]Pitäs ehkä viihtiä kulettaa imuria mökin päästä päähän, mut ku ei oikeen innostas. Kuka tietää tunteen ;)\nKäytiin kävelyllä kylällä jätskiostoksilla. Kauan istuskeltiin auringossa ja vaan nautittiin. Nyt ehkä alkaa virittäytyyn pikku hiljaa lomatunnelmiin. Peräti kaks viikkoo saan vaan olla.\nSunnuntaina nostetaan kytkintä. Lähemmäs viikko varmaan reissataan. Kunnei oo tarkkoja suunnitelmia missä käyään niin ei tiiä koska palataan.\nJahas sauna ois vissiin lämmin, ku ukko laskee ammeeseen vettä. Taian imuroia vasta huomenna.\n[color=purple]Anteeks mie nyt unohin nimimerkin, mut sulle joka olit seulonnassa :) Kiitos, kun kerroit oman tarinan. Siis vatuloin vielä, ett sinä et ollut siis ilmottanut neuvolaan edellisten kuukautisten alkamispäivää vai miten??\nTurhaa kai sitä mie vielä mittää huolehin, mut jää sitä vaan miettiin kaikenlaista, ku jäi " kiinni" tuossa seulonnassa. Jospa nyt osais kuitenki olla lomalla suht rauhallisin mielin. Siirty niin kivasti just loman loppupuolelle tuo np-ultra aika, ett jos pähkäileen alan niin siinä menee koko parin viikon loma :/\n[color=blue]UKOISTA [color=violet]meillä ei ukkoa " ahista" toisen odottaminen. Voi olla osa syynä sekin, että vuoden ´05 alusta asti toista toivottu. Meillä onneksi molemmilla on " omia" menoja, tosin ehkä enempi liikutaan porukalla, jos mahollista. Nyt oon tykänny hirveesti, ku oon saanu olla jo 9kk töissä. Mulle sekin on omaa aikaa, ku " ikuisuuen" oli kotimamina. Tykkäsin kyllä siittä, mutta totuttelua varmaan tulee oleen nyt taas aluksi, ku siihen vaiheeseen tullaan.\nJahas ukko hoputtaa syömään. Palaan ehkä myöhemmin. .\nEn huomannut, että kukaan olisi aloittanut ketjua tälle päivälle, mutta jos sellainen jo on, niin jatketaan sit sitä. =) Ekaa kertaa uskaltauduin tällaisen tekemään..\nOmassa olossa ei ihmeempää muutosta. Kaveri kävi eilen vierailulla, ja on jo viikolla 28, ja sillä oli ihana massu! Saa varmaan vielä jonkin aikaa odotella ennen kuin oma pötsi alkaa muistuttaa enemmän vauvamasua.. =)\nHirmuisesti olitte eilenkin kirjoitelleet, mutta eihän tässä lahopäässä mikään pysy, joten pahoittelen kommenttien puutetta! Ai niin, meillä esikko söi sit eilen nuuskaa.. Joku idiootti oli jättänyt sitä leikkipuistoon, ja poika ennätti maistaa vähän ennen kuin isi ehti paikalle kaivelemaan loput suusta.. Siitä sit samantien kotiin ja hiilirakeita syöttämään, ku nikotiini ei oikein sovi noin pienille (1 v 4 kk). Onneksi ei tullut mitään ihmeempää, mutta kyllä otti pattiin!! Nyt kaikki kuitenkin ihan ok.\nTaidan palailla lukemaan eilistä pinoa uudemman kerran, jos vaikka myöhemmin osais vastailla enemmän... =) Mukavaa päivänjatkoa!\nJa tervehdys kaikille! Mä oon tänään ihan koko päivän maannut täällä vanhempieni omakotitalon pihalla ja ottanut aurinkoa. Ihana ilma! Voi ku näitä päiviä nyt riittäis koko loman ajaksi (lomaa vielä 3 viikkoa jäljellä).\nKylläpä tosiaan on ollut hiljaista Tammenterhojen pinossa tänään. Taitaa ihmiset olla ulkoilemassa muutkin. Minä olen vielä tämän viikonlopun koneen äärellä, mutta sitten olisi tarkoitus pitää palstataukoa pari viikkoa. Ensimmäinen viikko ollaan miehen vanhemmilla ja Turun saaristossa mökillä ja toinen viikko on tarkoitus kierrellä tuolla Itä-Suomessa auton ja teltan kanssa ihan miehen kanssa kahdestaan :)\nGallup: Mulla ei ole juurikaan pesänrakennusvietti nostanut päätään. Toki vaunuja olen käynyt katselemassa sekä hoitopöytiä yms. Mutta hankintoja ei olla vielä tehty. Jätetäänkin hankinnat suunnitellusti syksyyn.\nSapa78: Ikävältä kuulostaa tuo miehesi " seuraavan lapsen kriisi" . Toivotaan, että se menee ohi pian ja hänkin hoksaa, että koska yhdessä lapset tehdään, niin yhdessä ne myös kasvatetaan. Olen ystäväpiirissäni huomannut tuota samaa kriisiä myös muodossa " ensimmäisen lapsen kriisi" ja sen tuoma oman ajan vähenemisen ahdistus. Kaikkea uutta on pitänyt kokea ja uusia harrastuksia haalia jo raskausaikana, ettei vaan joudu mistään luopumaan. Onneksi oma mieheni on ihana " jalat maassa oleva tyyppi" , joka jo nyt asennoituu niin, ettei sitä niin kovin tee edes mieli mennä minnekään ylimääräisiin menoihin vauvan synnyttyä. Mielummin seuraa kotona vauvan puuhailua, ettei vaan jää paitsi mistään ekoista hymyistä yms.\nON: Energiaa piisaa, vointi mainio. Nyt voin sanoa nauttivani tästä raskaudesta täysillä!\nNauttikaa tekin ihanista lämpimistä päivistä!\nSulina + " papu" rv 14+1 (hui, jopas tuntuu isolta noi viikot!!!)\nTäällä on tuttua puuhaa tuo lasten kanssa kaupassa kiukuttelu. On jo sentään 8v ja 9v lapset. Yleensä kyllä osaavat käyttäytyä, mutta esim. pienessä kaupassa ja kun on tungosta niin lapset kyl hermostuu ja siinä samassa kyl vanhemmat. Yleensä kyl pyritään käymään miehen kans kahdestaan kaupas mut esim. mökillä otetaan lapset mukaan.\nMeillä mies on innoissaan kolmannesta lapsesta, ollaan jaettu tähänkin asti yösyötöt, kotityöt ym. Harrastuksissa käy molemmat vuorollaan, kummallekin järjestyy omaa aikaa.\nMie olen ostellut pikkuhiljaa kirppikseltä vaatteita kun on löytynyt halvalla. Ammeen ostin 2e ja yhdistelmävaunujen ilmoitus löytyi tänään kaupan seinältä 90e. Ovat v.2005 mallia ja aivan kuin uudet. Tyttö tosin sanoi et miks ostaa näin aikaisin mut kun ei tuon hintaisia usein löydy.\nOlo menee samaa rataa, kauhea etova tunne tulee kun jää syömisen väliin 4h. Kun muistaa syödä jotain, olo on OK. RV on tasan 10, jos tuo kuvotus kohta loppuisi.\nklo 13:20 | 30.6.2006\nmoikkelis vaan. täällä aurinko paistaa nyt oikein ihanasti, toivottavasti olis vielä huomennakin tällainen keli niin sais tytön synttäreillä osan porukoista tohon terassille kahvitteleen. vielä pitäis tänään ottaa spurttia ja lähtee kaupoille tos 4 jälkeen ja sit illalla vääntää pari kakkupohjaa (neiti haluaa sellaisen nalle-kakun mikä oli jossain vanhassa valion ensilusikallisia kirjassa...) ja sit vielä voilepäkakun aattelin pyöräyttää. coctail-piirakat pitää paistaa ja munavoit vääntää, huomiseksi jääkin sit vain päälystyshommat.\noma olo on tosi väsyny, yritin tos ottaa päikkäreitä pikku-ukon kans muuta isompi ei sit malttanukaan kattoa piirrettyä ja tuli mut kiskomaan ylös sängystä. no onneks ainakin nuorempi nukkuu niin ei tartte koko ajan juosta niitten peräs ettei ne painele iteksiään autotielle omasta pihasta.\nmulla ei oo vielä kyllä iskeny mitään pesänrakennusviettiä kun ei oo rahaa yksinkertaisesti tehdä yhtään mitään isompaa vähään aikaan. kesän lopuilla meinattiin ukon kanssa laittaa valokate terassin päälle ja terassin viereinen pläntti pitäis laatoittaa et siihen saa kunnon tasaisen alustan pyörille yms. kaikki pensaat ja taimetkin on pihaan hommaamati mistään kukkapenkeistä puhumattakaan.\nmua kyllä pännii toi mun mahan toiminta ihan suunnattomasti kun se on niin vaihtelevaa koko ajan. toisinaan menee monta päivää ilman isompaa asiaa, sit kun otan varovaisesti laxoberonia niin sit ollaankin kaksi päivää maha ihan sekaisin. ärsyttää ihan suunnattomasti kun muina aikoina turvottaa ihan älyttömästi ja on sellainen ähky olo koko ajan. toivottavasti tää alkais pikkuhiljaa helpottaa.\nvielä ois ens viikko oltava täällä kotimaisemis ja sen jälkeen alkaakin isännän huikea kahden viikon kesäloma! eka viikko mennään vaaasan tuttavien luo ja viikonloppu siirrtytään mikkeliin veneilemään appiukon vuokraveneellä. ollaan viikonloppu muksujen kans teltassa yötä jos vain kelit sen sallii.. mitähän siitäkin tulee;)? toivottavasti mukavia elämyksiä ainakin muksuille...\nonko muilla muuten omille ukoille iskeny jonkinlaista " seuraavan lapsen kriisiä" ? meillä tuntuu taas toi miehen ihan ikuinen " mä en ikinä saa tehdä yhtään mitään mitä ite haluan..." - laulu nostavan päätään. menee hermot kun se tekee muutenkin tosi paljon töitä ja sit sen lisäksi hänen pitäis saada mennä koko ajan ihan miten ite lystää harrastamas kaikkee... hän esim sanoi et hän haluaa kyl omalla kesälomallaan tehdä sitä mistä hän ite tykkäää joten me oltais voitu koko perhe jakaantua kahteen eri suuntaan, hän omiin juttuihinsa ja mä lasten kanssa jonnekin muualle... en sano pahasti, mut meinas kyllä hermo aika pahasti pimahtaa kun ton taas kuulin... täytyy toivoo et tilanne taas helpottuis kun sen töissä kiireet vähenis niin se vois ottaa enemmän aikaa itteelleen, nythän se vaan tekee ihan hirveitä määriä töitä.\nja niin _tigger_ piti vain sanomani et kyl mekin täällä nokialla asustellaan, tulee aina vaan ilmoitettua joka paikkaan tampere asuinpaikaks niin ei tartte selvennellä niin paljoo... meitä tais olla ainakin kolme täältä nokian suunnalta jos oon ite laskeskellu oikein?!? joka tapaukses mua ainakin vois kiinnostaa tavata ihan " naamasta naamaan" jos vain muitakin innostuneita löytyy...\nmutta nyt jorinat sikseen, keitän kahvia että saisin nää silmät pysyyn auki ilman tulitikkuja...\nIhana hellepäivä täällä, en voinut enepää istua auringossa kun alkoi tehdä pahaa. Tulin äkkiä lukemaan teidän tämän päivän kuulumisia.\nSapa: anteeksi jos suoraan sanon mutta kuulostaa kyllä aika kypsymättömältä mieheltä tuommoinen puhe. Että pitäisi hänen kesälomallaan saada tehdä mitä haluaa... Tuota en yhtään ymmärrä. Entäs sinun oma aika? Sinun kesälomasi? Ja lapset? Ihan alkoi suututtamaan sun puolestasi vaikka en edes sua tunne. Kun on perhe perustettu ja lapsia saatu, ne hoidetaan yhdessä. Tottakai omaa aikaa tarvii sekä äiti että isä jaksaakseen, siinä määrin kun se on mahdollista. Kuitenkin minusta on tärkeämpää että äiti saa sitä omaa aikaa, koska kuitenkin mies saa töissä hengähtää, ja edes kahvitauot olla ilman marinaa ja passausta. kaikille miehille jotka itkevät oman ajan peräänsä suosittelen pakollista yksinolo" lomaa" lapsen kanssa pari-kome päivää niin voi olla että ääni kellossa muuttuu. Tasapuolisesti pitää jakaa aikaa harrastuksiin, mutta sanomattakin on selvää ettei lapsiperheessä kummallakaan voi enää olle yhtä paljon harrastuksia eikä omaa aikaa kuin ennen lapsia.\nMonen miehen tiedän harrastavan samaa henkistä painostusta kuin sinun. On pakko päästä salille ja lenkille ja kavereitten kanssa matsiin. Ja lisäksi paljon ylitöitä... Jos perheen äiti ottaisi itselleen saman ajan joka päivä voisi vuorokauden tunnit loppua kesken.\nEn voi sietää sellaista ajattelutapaa että lapset ovat " naisen" omia ja äidin vastuu ja koti ja oma aika ovat miehen oikeuksia. Näen punaista kun edes ajattelen. Yhdessä on lapset hankittu ja yhdessä ne hoidetaan. Mies joka ei tätä hyväksy ei ehkä ollut valmis isyyteen. Hyvä isyys ei ole laatuaikaa vaan pelkästään aikaa.\nMonet naiset antavat miehen harrastella ja se ei heitä vaivaa. Hyvä niin. Ja monilla on asiat tasapainossa että molemmat saavat sitä omaa aikaa. Sekin on ok. Mutta jos nainen on käytänössä yksinhuoltaja miehen töiden ja harrastusten takia, jossain mättää. Enkä tietenkään voi tietää onko asiat näin teillä sapa, vaan yleisesti ajtellen.\nMeillä on pain viisi yhteistä lasta, plus miehen lapsi aikaisemmasta liitosta. Yhteen lapseen oltaisiin jääty jos olisin joutunut täällä yksin istumaan illat ja viikonloput. Yhteisellä sopimuksella hoidetaan lapset yhdessä ja harastellaan mahdollisuuksien mukaan. Yhteisymmärryksessä.\nEn tarkoita pahoittaa kenenkään mieltä enkä sano että alkuperäisellä (sapalla) on asiat näin. Jos molemmat ovat yhdessä sopineet työt ja harrastukset se on mielestäni jokaisen oma asia. Tietysti sekin jos asiasta on riitaa =)\nPaljon olen kuullut samoja juttuja kuin sapa kertoo ja tällälailla asioista olen mieltä.\nklo 12:01 | 30.6.2006\n[color=blue] Ihanaa! Enää pari tuntia ja sit alkaa viikonloppu. Ollaan tytön kanssa kaksistaan, kun mies keksi lähteä Evolle retkeilemään ( ei todellakaan sen tapaista! )\nOmaan napaan kuuluu sitä samaa..Odottelen innolla tiistaita kun mulla on ultra ja pääsee kurkkaamaan sinne kohtuun. Lisäksi olen nähnyt " painajaisia" kaksosista kun se lääkäri sanoi että mun kohtu on viikkoihin nähden suuri. Ei sillä etteikö kaksoset olisi ihania, mutta ehkä vähän totuttelua sellainen juttu vaatisi.\n[color=pink] Meilläkin rupeaa koko suku olemaan jo tietoisia uudesta tulokkaasta. Olen yrittänyt hillitä itseäni etten koko ajan höpisisi siitä, mutta en vaan pysty pitämään suutani kiinni. No, ens tiistain ultran jälkeen ei haittaa vaikka koko maailma tietäisi. Mahtavaa kun kohta on 12 viikon riskiaika ohi!\nEipä sitten kummempia! Jatkan tässä vielä hetken töitäni ja sitten siirryn viikonlopun viettoon..Missä kaikki Terhot on kun ketjussa on ollut niin hiljaista tänään??\nMulla menee hermot noihin helkkarin kakaroihin. Käytiin kaupassa: yhtä riehumista. Käytiin Kelassa: riehumista. Käytiin vaatekaupassa: riehumista. Mulla on pinna niin kireellä, että voisin hyvinkin teljetä noi kaksi jäähylle kellariin ja menä itse pihalle juomaan siiderin.\nVanhempaan (pian 4 vee) ei tehoa enää mikään. Ei yhtään mikään. Sama huudanko pää punasena, komennanko tiukasti, pyydänkö nätisti, neuvottelenko... mikään ei tehoa. Ensimmäisen kerran tänään kaupassa tiuskaisin sille, että turpa kiinni ja ole vähän aikaa paikallas. Juu, tosi aikuismaista käytöstä. En vaan jaksa sitä hirveetä showta, kun päästään julkisille paikoille. Kotona homma kohtalaisen ok, kun voi laittaa jäähylle. Rauhoittuu kyllä aikanaan.\nMinkälaista tämä on kolmen kanssa??? Saankohan ihan oikeasti hermoromahduksen?\nJa vielä oksettaakin, kele.\n*murinaa, murinaa, murinaa*


Saramo muistuttaa Kemin tilanteesta kehysriihessä: ”Leikkaaminen tuntuisi kyllä tosi väärältä” – Kansan Uutiset\nPuheenjohtajaviisikko saapumassa Säätytalolle. Etunenässä Sanna Marin, sitten Annika Saarikko, Maria Ohisalo, Anna-Maja Henriksson ja Jussi Saramo.\nKeskustan Saarikon mukaan edistystä tapahtui illan mittaan ”hiiren askelin”.\nIsointa ja vaikeinta kokonaisuutta taloudesta ja työllisyydestä ratkottiin hallituspuolueiden puheenjohtajien pöydässä. Keskustan puheenjohtaja, tiede- ja kulttuuriministeri Annika Saarikko luonnehti yhdeksän aikaan illalla etenemistä tapahtuvan ”hiiren askelin”.\n”Siinä oli oikeita asioita sisällä, ja sitten siihen tarvitaan asioita lisää”.\nSaramo muistuttaa Kemin tilanteesta\nSTT:n tietojen mukaan yksimielisyyttä voi löytyä ansiosidonnaisen työttömyysturvan euroistamisesta. Se tarkoittaa, että työssäoloehto ei määräytyisi jatkossa työtuntien, vaan kertyneen palkan mukaan.\nAnsiosidonnaisen työttömyysturvan porrastamista pohtinut kolmikantainen työryhmä ehdotti maaliskuussa, että päivärahan edellytyksenä oleva työssäoloehto täyttyisi, jos henkilöllä on ollut tuloja vähintään 844 euroa kuukaudessa kuuden kuukauden ajan.


Vakuudettomia lainoja seudullamme on edut Instant Cash S - Sterydownia\nVakuudettomia lainoja seudullamme on edut Instant Cash S\nWysłany: Sob 15:24, 08 Lut 2014 Temat postu: Vakuudettomia lainoja seudullamme on edut Instant Cash S\nTarpeetonta sanoa , cosigner myös olla suostutella , edullisesti kokonaan -ajan työpaikat voit normaali tulot plus kunnon luotto pisteet . Luotonantajat jotka haluavat myydä pankkilainaa Fannie, tulisi yksityinen paljon varaston in yritys . Heidän maksu lähes joka 100 otti on 30, , joka sattuu olemaan suurempi kuin useita rahoituslaitosten markkinoilla . Vuonna Ison-Britannian tällaisia ?? asuntolaina on varsin suosittu yksinkertaisesti siksi lainanantajat record väittää monet ihmiset kuten vakuutena auton lainat . Tästä syystä pystyä hyödyntää näiden myönteisiä puolia sinun on aloittaa rakentaminen hyvä luotto mietinnön. Täydellisesti, kaikki nämä kaikki on liian raskauttavia ja paljon aikaa jonka voit käyttää mitään ratkaiseva [url="http://lainaaheti101.wordpress.com"]http://lainaaheti101.wordpress.com[/url] Monille tilaisuutta pidetään koska paras ja tuloksista . Saamiset pitäisi harkita ratkaisut . Vain katsaus Finance insurance, sovelletaan oman pää viimeiseksi valita paras pankki kanssa muuttuja rahoitusapulainan antaa liittyvät kodin liittämistä pankkilaina . kansalaiset tänä puolue on surullinen malleissa kannalta korkotaso , koska ne ovat hankkimalla alhainen korkotaso oman myöhäinen saaneen heidän palautus laboratoriotesteissä.\nSe kannattaa to tekniikka ne jos haluat apua veroasioissa noin sotilaallisten asuntolaina . Mutta, olet saanut suorittaa teidän korjaustoimenpiteitä oman kuukaudessa usean kuukauden budjetti ja et yksinkertaisesti täytyy sitoutumaan oman Lääkäri noin lyömällä kuntosalilla aikaa velvoitteiden [url="http://lainaa-ilman-luottotietoja.webnode.com"]vippi ilman luottotietoja fi[/url] tämä ei saa suunniteltu muutamassa minuutissa ja asiakkaan on luonnollisesti määrä jälkeisenä laina yhtiön tutkimaan hänen / hänen esittelyyn ikioma ja ammattitaitoinen tiedot . On mahdollista katso kesken paljon etsiä velat kukapa mahtuu teidän rahoitussuunnitelmat suhteen home korot ja takaisinmaksun terminologiaa .\nkuuma tuotemyynti johtaa on kehittämä jälkeen säännöllinen , tehokkaita alalinjan rakentaminen ohjelmat . luotonanto vaihtoehtoja toimivat elämän viiva oman liikeyritys siten useammin kuin ei yrittäjiä ovat etsivät alhainen korko nopea yrityslainojen on suoraviivainen ehdot.\nKun olet vaikeuksia kanssa velkaa mutta on minimaalinen takuu kotona ja Valitse sijaan tai jos ovat varaamalla, löydät useita tapoja luottokortilla vakauttamista hoito että sinun pitäisi tietää on. Laina kauppiaat vilkaisu yksityiskohtia alkaen lainanottajien sinun pitäisi olla erittäin hyvä tausta teidän velvoitteiden , tarjoaja voi lisätä sallittu Lainan myöhemmin lainahakemus . Lisätään tähän , scamsters ilmetä kuka hankkivat etukäteen käsittely tai nimittämistä kulut ja katoavat samaan aikaan . energia to anna tuloja ehkä ihmisten vastakohtana pankkiirit . on myöhemmin pystyy ottamaan dollaria jonka pitäisi olla meni takaisin to vahvistettu päivä . Tämä sovelletaan minkäänlaista Yritys paikka paljon vakuutus luottokortteja ovat tarpeen myyntipisteen tietyissä tiedostomuoto kohteelle pitkällä aikavälillä tutkimus [url="http://pikalaina101.webs.com"]pikalaina101.webs.com[/url] Näiden nopeasti käteistä luotonanto vaihtoehtoja ei on hyvin suurempi tavalliset kuukausikorot häneen kuitenkin niille, jotka ovat huono luotto-pisteet usein muutama muu vaihtoehto . Euro Disney tai Nickelodeon puistot ei ole ainoa alue jossa voisit rakkaus matkoilla . Lisäksi , yksittäinen on saanut tulla eteenpäin auttaa jotka haluavat build omaa edustajat . korko maksut yhden ei pitäisi olla enintään mikroluottoja ( korkotaso ja kohde rahoitus aluetta 17 Prosenttia 35 Pct ja yli 80 Prosenttia ).\nPromo oli mukana suurempi kuukausikorot . Tekeminen viisas Tilaisuus auttaa kyky jotta laina ja kasvattaa luotto pisteet graafinen . Verrattuna muihin laina yritykset , Tulot Central on puhua akkreditointi tuki 23 väittää , turvallinen sivustosta ja lupaukset välittömän hyväksyminen kanssa seuraavana päivänä Tausta , tutkimukset sivustosta .


Tästä 60-luvun touring-auton tribuutiksi tehdystä, kahden miljoonan euron V12-namupalasta ei olisi kannattanut edes haaveilla, ellei sattunut kuulumaan Ferrarin ”kanta-asiakkaisiin”.\nFerrarin perusmallisto on periaatteessa kenen tahansa ostettavissa, aikeita tosin saattavat häiritä raha-asioina tunnetut seikat. Kokonaan oma lukunsa ovat rajoitetut, korkeampia taivaita hipovat erikoismallit, tai -mallisarjat, kuten viimeisimpänä esimerkkinä tämä Icona-sarja.\nIcona-sarjassa ideana on Ferrarin omasta historiastaan esiin nostettavien erikoismallien käyttäminen inspiraationa uusien erikoismallien luomisessa. Daytona SP3 vie meidät vuoden 1967 Daytonan 24 tunnin kisaan. Maranellolaisten oma muotoilustudio, Centro Stile Ferrari, on loihtinut futuristisen hyperauton vahvana inspiraationaan kyseisen kisan kolmoisvoitto, autokalustona prototyypit (p niin kuin prototipo) 330P3/4, 330P4 sekä 412P. Nämä omaa aikaansa edustavat touring-autot ovat itse asiassa varsin ajattomia luomuksia.\nDaytona SP3 ei siis ole mikään touring-kilpuri, mutta sen ilmiasussa todellakin näkyy niistä saatu inspiraatio. Juuri sitä ovat kiilamainen mutta lavea yleiskuva, voimakkaat muskelit etenkin perässä, vaakarivoitukset, sivupeilit erittäin jyhkeiden pyöränkaarien päällä sekä kuplamainen ohjaamo. Katto on targa-tyylinen, mikä on sekin suoraan esikuvista poimittu tyylivalinta. Keulaan on sen sijaan tuotu omaa, 2020-luvun ilmettä, mutta se onnistuu kyllä välittämään saman uhon kuin 60-luvun esikuvansa, siis hänelle, joka uskaltautuu katsomaan sitä suoraan silmiin.\nHiilikuitu on vahva teema puhuttaessa sekä auton monokokista että koripaneeleista. Materiaaleja on ammenettu suoraan niin Formula ykkösistä kuin ilmailun maailmasta. Kuivapainoa autolla on alle 1 500 kiloa. Korin ilmanohjaus on sekin saanut vaikutteita esikuvista, ilmaa kun tarvitaan todella paljon moottorin ruokkimiseen, jäähdytykseen sekä downforcen tuottamiseen. Parhaimmillaanhan ympäröivä ilma ei ole yli kolmenkaan sadan vauhdissa vastus, vaan palvelija.\nV12 – vain tehokkain ikinä Ferrarin katuautossa\nDaytona SP3:n, ei keulalla vaan keskellä, on 812 Competizionesta lainattu 6,5-litrainen V12. Siinä on esikuviin verrattuna kaksi ja puoli litraa ylimääräistä, mutta josko vaikka riittävän autenttinen äänimaailma ja entisestään terästynyt suorituskyky auttaisivat sen sulattamisessa.\nAutoa valmistetaan 599 kappaletta, mikä ei ole mitenkään erityisen tiukka rajaus, mutta ostajat – he kaikki jo valittuina – seulottiin tarkasti. Näin ollen 812 Competizionen moottori on sellaisenaan aivan liian tavanomainen Daytona SP3:een. Ensinnäkin on täytynyt muuttaa pakoputkistoa vastaamaan moottorin täysin erilaista sijoitusta autoon.\nItse moottori on koottu pitkälti tasokkaammista materiaaleista ja osista. Kiertokanget ovat titaania. Moottorin sisäisen kitkan vähentämiseksi männäntapit, keinuvivut sekä uudelleentasapainotettu, 3 % kevyempi kampiakseli ovat kaikki saaneet timanttisen Diamond Like Carbon -käsittelyn. Polttoaineen syöttöä on päivitetty tuplapumpuilla. Kymmenen hevosvoiman erolla 812:een Ferrari on onnistunut tekemään tästä historiansa tehokkaimman katuauton polttomoottorin – 829 hevosvoimalla. Parhaimmillaan moottori kiertää jo lähes formulamaisissa 9 500 minuuttikierroksen lukemissa.\n340 km/h huippunopeus on ”vain” noin 30 km/h enemmän kuin esikuvissa, mutta nollasta sataan -tulos, 2,85 sekuntia, on ehkä jo joitain kertaluokkia parempi. Kiitos siitä kuuluu muun muassa Ferrarin 7-loviselle kaksoiskytkinautomaatille. Nollasta kahteensataan päästään 7,4 sekunnissa.\nImeydy autoon ja rataan\nFerrari Daytona SP3:n erityisyyttä ja toisaalta pelkistettyä ratatunnelmaa ei pyritä peittämään myöskään auton ohjaamossa. Istuinverhoilu on sitä perinteisintä, kirkkaan sinistä kangasta. Istuinten sivuttais-, reisi-, hartia-, pää- tai yhtään mistään tuesta ei tällä kertaa liene autotoimittajilla kovastikaan valittamista. Turvavyöt ovat rata-autohenkisesti mallia nelipiste. Hiilikuituisella kojelaudalla kelluva HMI -järjestelmän näyttöpääte on hyvin kuljettajakeskeinen.\nMikään vastakerrottu ei siis ollut tavanomaista, ostajille suunnattua autoesittelyä, sillä joka ikinen kahden miljoonan yksilö on jo myyty. Ensimmäisetkin onnelliset omistajat odottavat omaansa vielä vuoden verran.\nMikäli todellakin sattuu kuulumaan Ferrarin kanta-asiakkaisiin, kannattaa olla korvat höröllä Maranellon suuntaan, Icona-sarja tulee nimittäin jatkumaan.\nLähteet: Ferrari, Top Gear, Car and Driver Kuvat: Ferrari Teksti: Benjamin Helander


Poliisi tutkii epäiltyä työsyrjintää Aamulehden päätoimittajavalinnassa – Forssan Lehti\nPoliisi tutkii epäiltyä työsyrjintää Aamulehden päätoimittajavalinnassa\nSisä-Suomen poliisilaitos on avannut esitutkinnan Aamulehden päätoimittajavalinnasta vuonna 2017, poliisi tiedottaa. Tapausta tutkitaan epäiltynä työsyrjintänä. Nykyisin valtioneuvoston viestintäjohtajana toimiva Päivi Anttikoski kertoi viime perjantaina Suomen Kuvalehdessä, että häntä ei valittu viime vuoden lopulla Aamulehden päätoimittajaksi, koska hänen miehensä ja kouluikäinen lapsensa eivät olisi muuttaneet Tampereelle. Anttikosken mukaan mukaan Alma Median toimitusjohtaja Kai Telanne olisi sanonut, että Anttikosken kymmenvuotias lapsi ei pärjää ilman äitiä.\nPoliisi päätti aloittaa esitutkinnan itsenäisesti sen jälkeen kun oli kuullut Anttikoskea, tapauksen tutkinnanjohtaja, rikosylikomisario Jari Kinnunen Sisä-Suomen poliisista kertoo.\n– Asiaan on tänään perehdytty ja asiasta on keskusteltu talossa, syyttäjän kanssa ja myöskin asianomistajan kanssa, ja saatujen tietojen perusteella syytä epäillä -kynnys on nyt ylittynyt. Rikosilmoitusta ei tehnyt asianomistaja tai sivullinen, vaan poliisi päätti itse alkaa tutkia asiaa, Kinnunen kertoo STT:lle.\nKinnusen mukaan ei ole vielä täysin selvää, ketä tai keitä jutussa on syytä epäillä.\n– Valintaprosessissa on ollut mukana useampi henkilö ja tässä täytyy keskustella syyttäjän kanssa, ketä varsinaisesti epäillään. Mutta kyllähän tässä selvää on, että päätöksen tehneen toimitusjohtajan asema ehkä ensimmäisenä tulee mieleen.\nPoliisi on tässä vaiheessa ollut yhteydessä vasta Anttikoskeen. Mahdollisia epäiltyjä ei ole vielä kuultu.\nAlma: Perhesyyt eivät vaikuttaneet palkkaamatta jättämiseen\nAnttikoski kertoi, että Alma Regionsin liiketoimintajohtajana ollut Kari Juutilainen olisi myöhemmin kertonut Telanteen sanoneen, että Anttikoski hylkää perheensä. Tämän vuoksi Anttikoskea ei voitu valita tehtävään. Juutilainen kiisti STT:lle puhuneensa perheen hylkäämisestä.\nTelanteen mukaan keskeistä rekrytoinnissa oli mahdollisuus muuttaa lehden ilmestymisalueelle, mihin Anttikoski olisi kuitenkin omien sanojensa mukaan suostunut. Telanne pahoitteli asiaa perjantaina yhtiön tiedotteessa.\n– Olen pahoillani siitä, että hakijalle syntyi väärä käsitys, että vanhemmuus olisi ollut rekrytoinnissa hakijan ymmärtämällä tavalla relevantti kysymys, hän sanoi.\nRekrytointikeskusteluissa paikalla olleen Alma Median henkilöstöjohtajan Virpi Juvosen mukaan perhesyyt eivät vaikuttaneet palkkaamatta jättämiseen. Hän ei täsmentänyt STT:lle, miksi Anttikoskea ei palkattu. Hänen mukaansa asiassa käytettiin ”kokonaisharkintaa”, ja rekrytointikeskustelut ovat luottamuksellisia.\n”Perheen muuttohalukkuutta kysyttiin myös miehiltä”\nHelsingin Sanomien uutistuottajana työskentelevä Tuomas Niskakangas tviittasi perjantaina viitaten päätoimittajavalintaa koskevaan uutiseen, että myös hänelle oli soitettu pestistä.\n– Tätä lukiessa on hyvä tietää, että perheen muuttohalukkuutta kysyttiin myös miehiltä. Tiedän, koska headhunter soitti ja ekassa puhelussa otti asian esiin ihan hyvin perustellen. Harkittuani sanoin kiitos ei, hän kirjoitti.\nTurun yliopiston työoikeuden professori Seppo Koskinen totesi STT:lle perjantaina, että työnantajan asia ei ole määritellä työntekijänsä asuinpaikkaa tai sitä, miten tämä järjestää perhe-elämänsä.\n– Aivan ehdoton lähtökohta on, että asianomaiset itse määrittelevät yksityiselämää koskevat asiansa. Jos mies on muualla töissä tai nainen on muualla töissä, ihmiset järjestävät omat asiansa sen mukaan, Koskinen sanoi.


Guyline 3800 purjevene 1988 - Espoo - Nettivene\nNyt ensimmäiseltä omistajalta myynnissä hyväkuntoinen Guyline 3800 purjevene, “S/Y Furioso”.\nGuyline 3800 on tosipurjehtijan vene. Siinä yhdistyvät klassiset nopeat linjat toimivaan asuttavuuteen ja mukavuuteen.\n“Furioso” tilattiin aikoinaan silmällä pitäen helppoa käsiteltävyyttä ja purjehtimisen turvallisuutta. Kaikki trimmit ja reivit on vedetty istuinlaatikkoon, jossa tehokkaat Andersenin päävinssit ovat hyvin ruorimiehen ulottuvilla. Näiden ansiosta purjehtiminen onnistuu mainiosti pieneltä perhemiehistöltä tai vaikka yksin.\n“Furiosossa” on kaikki tarvittavat mukavuudet: mm. lämmin ja kylmä painevesi, tehokas lämmitin, hyvä äänijärjestelmä ja toimiva pentri. Tilaa löytyy kahdeksalle salongin pöydän ympäriltä. Makuupaikkoja on kuusi, keulassa kaksi, salongissa kaksi ja omistajan ruffissa kaksi.\nMenneenä talvena “Furioso” kävi läpi ison päivityksen, jolloin mm. suurin osa tiikkipinnoista hiottiin puulle ja lakattiin, maasähkölaturi uusittiin, sähkövetoja päivitettiin ja kannen kulumia korjattiin.\nVeneestä on vuosien aikana pidetty hyvää huolta, mutta totta kai siitä löytyy elämisen jälkiä. Toisin kuin tämän ikäiset veneet, jotka usein ovat nuhjuisia ja pimeitä, “Furioso” on siisti ja valoisa. Toiminnallisesti ja rakenteellisesti vene on kaikin puolin OK.\nNostokölinsä ansiosta veneellä pääsee paikkoihin, mihin muilla veneillä ei pääse: syvyys 1,5 m köli ylhäällä, 2,5 m köli alhaalla.\nVeneen myynnin syynä on omistajan halu käyttää enemmän aikaa ostamansa klassisen purjeveneensä kanssa.\nTilaa nyt täydellinen infopaketti osoitteesta sailing.furioso@gmail.com!\nOhjaustapa Ruori Pituus 11,8 m\nMaston korkeus 17,6 m Leveys 3,15 m\nTalvisäilytysvarusteet Teräspukki, 2 x pressu Makuupaikkoja 6\nAutopilotti: Raymarine ST 4000 Plus\nKeitin: Upo liesiuuni\nStereot: Alpine Bluetooth monitiekaiuttimet\nTilaa nyt täydellinen infopaketti osoitteesta sailing.furioso@gmail.com! Piilota »\nPurje 1: WB-Sails, Dyneema, Isopurje, 1995\nPurje 2: WB-Sails, Laminaattikangas, Genoa 1, 1995\nPurje 3: WB-Sails, Dyneema, Genoa 3, 2004\nPurje 5: North Sails, Nylon, Genaakkeri, 1991\n- Genoa 3 = ST-fokka\nGenaakkeri WB = Code0\n- Moottori renovoitu kokonaan 2013\nMalli: Trumatic 2400\nNettivene ID 841141